วันที่ 19 ธันวาคม 2551 เวลา 08:58 น. | จำนวนผู้อ่าน 1416 คน ผู้โหวต 2 คน<br>คะแนนข่าว        <br><br>ขนาดตัวอักษร ก ก ก <br>ราคาน้ำมันทรุดต่ำสุด 4 ปีไม่สนโอเปกลดผลิต<br> ราคาน้ำมันดิ่งลงอย่างหนักต่ำกว่า 40 ดอล ลาร์สหรัฐ ต่ำที่สุดในรอบมากกว่า 4 ปี ส่วนธนาคารโลกเตือนทั่วโลกจะลำบากในครึ่งแรกของปีหน้า <br><br>ราคาน้ำมันดิบโลกอยู่เหนือ 40 ดอลลาร์สหรัฐต่อบาร์เรลเมื่อวันพฤหัสบดี หลังจากดิ่งลงไปอยู่ในระดับต่ำสุดในรอบมากกว่า 4 ปี แม้ว่าองค์การประเทศผู้ส่งออกน้ำมัน หรือโอเปกจะประกาศลดกำลังการผลิตครั้งใหญ่เป็นประวัติการณ์แล้วก็ตาม โดยราคาน้ำมันในตลาดเอเชียช่วงบ่ายวันพฤหัสบดี ราคาน้ำมันไลท์สวีตตลาดนิวยอร์ก งวดส่งมอบเดือน ม.ค. เพิ่มขึ้น 78 เซนต์ อยู่ที่ 40.84 ดอลลาร์ต่อบาร์เรล ซึ่งก่อนหน้านั้น ร่วงลงแตะที่ 39.19 ดอลลาร์ ขณะที่ ราคาน้ำมันดิบเบรนท์ในตลาดลอนดอน งวดส่งมอบเดือน ก.พ. เพิ่มขึ้น 29 เซนต์ อยู่ที่ 45.82 ดอลลาร์ต่อบาร์เรล <br><br>ทั้งนี้ โอเปก ซึ่งผลิตน้ำมันประมาณร้อยละ 40 ของน้ำมันดิบทั่วโลก ตกลงเห็นชอบลดกำลังการผลิตลง 2.2 ล้านบาร์เรล หรือประมาณ ร้อยละ 7.0 ของโควตาการผลิตของโอเปก ในการประชุมที่เมือง โอรัน ประเทศแอลจีเรียเมื่อวันพุธ นับเป็นครั้งที่ 3 ในรอบ 3 เดือนที่โอเปกลดกำลังการผลิต และลดครั้งใหญ่ที่สุด ตั้งแต่โอเปกใช้ระบบการผลิตแบบแบ่งโควตาในปี 2525 <br><br>ด้านประธานาธิบดีหู จิ่นเทา ของจีน ให้คำมั่นเมื่อวันพฤหัสบดีว่า จีนไม่เคยคิดออกจากเส้นทางการเปิดประเทศไปสู่โลกภายนอก ขณะที่ เขาร่วมฉลองครบรอบ 30 ปีของการปฏิรูปเศรษฐกิจ โดยผู้นำจีนกล่าวสุนทรพจน์ยาวนานต่อประชาชนหลายพันคนที่มหาศาลาประชาชน ชื่นชมความสำเร็จของการปรับเปลี่ยนครั้งประวัติศาสตร์ในจีนในช่วง 30 ปีที่ผ่านมาและให้คำมั่นสัญญาว่า จะเดินหน้าเปิดประเทศต่อไปให้มากกว่าที่เป็นอยู่ <br><br>ส่วนนายโรเบิร์ต โซลลิค ประธานธนาคาร โลกเตือนว่า ทั่วโลกจะลำบากในช่วงครึ่งแรกของปีหน้า และหากประเทศต่าง ๆ หันไปดำเนินนโยบายปกป้องทางการค้าจะทำให้วิกฤติเศรษฐกิจโลกร้ายแรงยิ่งขึ้น โดยนายโซลลิค กล่าวระหว่างเยือนสิงคโปร์ว่า เอเชียและเอเชียตะวันออกเฉียงใต้ รวมอยู่ในกลุ่มที่ จะลำบากทั่วโลก รายงานของธนาคารโลกเมื่อสัปดาห์ ก่อนระบุว่า เอเชีย-แปซิฟิกจะต้านทานภาวะเศรษฐกิจโลกชะลอตัวได้ค่อนข้างดี แต่ในปีหน้าเศรษฐกิจจะขยายตัวลดลงจากร้อยละ 7 ในปีนี้เหลือร้อยละ 5.3 ขณะที่ทั่วโลกจะขยายตัวเพียงร้อยละ 0.9 มูลค่าการค้าลดลงร้อยละ 2.1 เป็นการลดลงครั้งแรกในรอบ 26 ปี. <br>