วันพุธที่ 26 สิงหาคม พ.ศ. 2552 07:34 <br><br>หุ้นสหรัฐปิดบวกรับข่าวโอมาบาตั้งเบนันเก้นั่งประธานเฟดอีกสมัย<br><br>วันนี้(26สิงหาคม) สำนักข่าวต่างประเทศ รายงานว่า ดัชนีดาวโจนส์ตลาดหุ้นสหรัฐ ปิดบวก 30.01 จุดหรือ 0.32% แตะที่ 9,539.29 จุด ขานรับข่าวประธานาธิบดีบารัค โอบามา เสนอชื่อนายเบน เบอร์นันเก้ ให้ดำรงตำแหน่งประธานธนาคารกลางสหรัฐ (เฟด)อีกสมัย ขณะที่ดัชนี S&amp;P 500 ปิดบวก 2.43 จุด หรือ 0.34% แตะที่ 1,028.00 จุด และดัชนี Nasdaq ปิดบวก 6.25 จุด หรือ 0.31% แตะที่ 2,024.23 จุด นอกจากนี้ ตลาดยังได้รับแรงหนุนจากดัชนีความเชื่อมั่นผู้บริโภค และข้อมูลภาคอสังหาริมทรัพย์ที่ดีเกินคาด           <br><br>ไบรอัน ดาลีย์ นักวิเคราะห์จากบริษัทหลักทรัพย์คอนิเฟอร์ในนิวยอร์ กล่าวกับเอพีว่า นักลงทุนขานรับการตัดสินใจของโอบามาที่เสนอชื่อเบอร์นันเก้ให้เป็นประธานเฟดต่ออีกสมัย  นอกจากนี้ ตลาดยังได้รับแรงหนุนหลังจากคอนเฟอเรนซ์ บอร์ด ซึ่งเป็นองค์กรวิจัยเอกชนของสหรัฐรายงานว่า ดัชนีความเชื่อมั่นผู้บริโภคสหรัฐเดือนส.ค. ปรับตัวขึ้นสูงเกินคาด และ S&amp;P/Case-Shiller เปิดเผยดัชนีราคาบ้านเพิ่มขึ้นเป็นเดือนที่ 2 ติดต่อกันในเดือนมิ.ย. <br>          <br>พอล ครุกแมน นักเศรษฐศาสตร์จากมหาวิทยาลัยพรินซ์ตัน เจ้าของรางวัลโนเบลสาขาเศรษฐศาสตร์ประจำปี 2551 กล่าวแสดงความเห็นว่า เบอร์นันเก้สมควรได้รับการไว้วางใจให้ทำหน้าที่เป็นประธานเฟดต่อเป็นสมัยที่ 2 เนื่องจากเบอร์นันเก้ประสบความสำเร็จในการรับมือกับวิกฤตการณ์การเงิน<br>          <br>ด้านนายคริสโตเฟอร์ ด็อด ประธานคณะกรรมาธิการด้านการธนาคารแห่งวุฒิสภาสหรัฐกล่าวว่า การที่ประธานาธิบดีโอบามาประกาศเสนอชื่อเบอร์นันเก้ ให้ดำรงตำแหน่งประธานเฟดอีกสมัย ถือเป็นทางเลือกที่ถูก และเป็นการส่งสัญญาณด้านบวกต่อตลาด.<br><br>