วันพฤหัสบดีที่ 1 ตุลาคม พ.ศ. 2552 07:39 <br><br>ดาวโจนส์ปิดลบ29.92จุดนักลงทุนกังวลศก.สหรัฐฟื้นตัวช้า<br><br>วันนี้(1ตุลาคม) สำนักข่าวต่างประเทศรายงานว่า ดัชนีดาวโจนส์ตลาดหุ้นสหรัฐ ปิดลบ 29.92 จุด หรือ 0.31% แตะที่ 9,712.28 จุด ขณะที่ดัชนี S&amp;P 500 ปิดลบ 3.53 จุด หรือ 0.33% แตะที่ 1,057.08 จุด และดัชนี Nasdaq ปิดลบ 1.62 จุด หรือ 0.08% แตะที่ 2,122.42 จุด <br><br>ปริมาณการซื้อขายในตลาดหุ้นนิวยอร์กมีอยู่ราว 1.77 พันล้านหุ้น มีจำนวนหุ้นลบมากกว่าหุ้นบวกในอัตราส่วน 3 ต่อ 2 ส่วนปริมาณการซื้อขายในตลาด Nasdaq มีอยู่ราว 2.76 พันล้านหุ้น<br><br>ดัชนีดาวโจนส์ตลาดหุ้นนิวยอร์กปิดลบเมื่อคืนนี้ (30 กันยายน) หลังจากสหรัฐรายงานข้อมูลเศรษฐกิจที่อ่อนแอ รวมถึงตัวเลขจีดีพีที่ยังหดตัวลง ดัชนีกิจธรรมธุรกิจที่ร่วงลงเกินคาด และตัวเลขจ้างงานภาคเอกชนที่ลดลงอย่างต่อเนื่อง ส่งผลให้เกิดความวิตกกังวลว่าเศรษฐกิจสหรัฐอาจฟื้นตัวช้ากว่าที่คาดการณ์ไว้ นอกจากนี้ นักลงทุนยังจับตาดูตัวเลขจ้างงานนอกภาคการเกษตรซึ่งกระทรวงแรงงานสหรัฐจะเปิดเผยในวันศุกร์นี้                     <br>          <br> <br><br>ลดเครียดจากข่าวชมภาพสวยๆจากพริตตี้สิคะ  <br>