วันพุธที่ 28 ตุลาคม พ.ศ. 2552 09:12 <br><br>ธนาคารกรุงศรีอยุธยา รายงาน เงินบาทเปิดตลาด 33.42/44 คาดวันนี้แกว่งในกรอบ 33.35-33.50 บาท<br><br>นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.42/44 บาท/ดอลลาร์ ทรงตัวจากวานนี้ที่ปิดตลาดที่ระดับ 33.43/44 บาท/ดอลลาร์<br><br>ทิศทางการเคลื่อนไหวของเงินบาทวันนี้ ต้องติดตามการเปลี่ยนแปลงของค่าเงินสกุลอื่นๆ ที่สำคัญ โดยล่าสุดเช้านี้เงินยูโรปรับตัวอ่อนค่าลง ขณะที่ดอลลาร์สหรัฐฯ แข็งค่าขึ้น ซึ่งจะมีผลให้เงินบาทปรับตัวอ่อนค่าลงได้ แต่ก็ยังต้องดูปัจจัยเรื่องเงินทุนไหลเข้า-ออกในตลาดหุ้นไทยด้วยเช่นกัน<br><br>ส่วนสกุลเงินต่างประเทศช่วงเปิดตลาดเช้านี้ เงินเยนอยู่ที่ระดับ 91.64/66 เยน/ดอลลาร์ ส่วนเงินยูโรอยู่ที่ระดับ 1.4821/4825 ดอลลาร์/ยูโร<br><br>คืนนี้ สหรัฐฯ จะประกาศตัวเลขทางเศรษฐกิจที่สำคัญ คือ ยอดสั่งซื้อสินค้าคงทนเดือนก.ย., ยอดขายบ้านใหม่เดือนก.ย. และตัวเลขสต็อกน้ำมันรายสัปดาห์ <br><br>นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 33.35-33.50 บาท/ดอลลาร์<br>