นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.06/08 บาท/ดอลลาร์ ใกล้เคียงกับวานนี้ที่ปิดตลาดที่ระดับ 33.08/09 บาท/ดอลลาร์<br>การเคลื่อนไหวของเงินบาทในช่วงเช้าคาดว่าจะยังคงนิ่งๆ และแกว่งอยู่ในกรอบแคบ เนื่องจากนักลงทุนยังรอติดตามฟังผลคำตัดสินของศาลฎีกา แผนกคดีอาญาของผู้ดำรงตำแหน่งทางการเมืองในคดียึดทรัพย์ 7.6 หมื่นล้านบาท ของพ.ต.ท.ทักษิณ ชินวัตร อดีตนายกรัฐมนตรี ซึ่งน่าจะรับทราบได้ในช่วงเย็นนี้<br><br>แต่โดยภาพรวมแล้วผลคำตัดสินอาจไม่ส่งผลกระทบโดยตรงต่อค่าเงินบาทนัก แต่สิ่งที่กระทบโดยตรงน่าจะมาจากปัจจัยแวดล้อมซึ่งหมายถึงการชุมนุมทางการเมือง เพราะหากมีความรุนแรงเกิดขึ้นจากความไม่พอใจคำตัดสินของศาล ก็อาจส่งผลให้เงินบาทปรับตัวอ่อนค่าลงได้<br><br>&quot;บาทช่วงเช้าคงจะเงียบๆ เพราะต่างก็รอดูผลคดียึดทรัพย์วันนี้ที่น่าจะออกมาในช่วงเย็น จริงๆ แล้วยึดทรัพย์หรือไม่ยึดคงไม่มีผลต่อเงินบาทมาก แต่ถ้าจะมี ก็มาจากเหตุประท้วงมากกว่า ถ้ามีความรุนแรงขึ้นบาทก็น่าจะอ่อนค่าได้&quot; นักบริหารเงิน ระบุ<br><br>ส่วนสกุลเงินต่างประเทศช่วงเปิดตลาดเช้านี้ เงินเยนอยู่ที่ระดับ 89.26/30 เยน/ดอลลาร์ ส่วนยูโรอยู่ที่ระดับ 1.3536/3540 ดอลลาร์/ยูโร<br><br>นักบริหารเงิน คาดว่า เงินบาทวันนี้จะเคลื่อนไหวอยู่ในกรอบ 33.00-33.15 บาท/ดอลลาร์ ซึ่งหากในวันนี้มีเหตุการณ์ที่ไม่คาดคิดในการชุมนุมเกิดขึ้น ก็จะทำให้เงินบาทอ่อนค่าไปจากกรอบที่คาดไว้ได้<br><br><br>