อังคารที่ 25 สิงหาคม พ.ศ. 2552 06:51 <br><br>น้ำมันดิบปิด74.81ดอลลาร์สหรัฐ/บาร์เรลสูงสุดในรอบ10เดือน<br><br>วันนี้(25สิงหาคม) สำนักข่าวต่างประเทศ รายงานปิดการซื้อขายตลาดหุ้นสหรัฐ ดัชนีปรับเพิ่มในช่วงแรก จากข่าวดีตั้งแต่เมื่อวันศุกร์ที่นายเบน เบอร์นานกี ประธานธนาคารกลางสหรัฐ (เฟด) ชี้ว่าเศรษฐกิจสหรัฐเริ่มฟื้นตัวแล้ว ทำให้นักลงทุนแห่เข้าซื้อหุ้นหนาแน่น ก่อนที่จะมีแรงเทขายออกมาเพื่อทำกำไร ก่อนหน้าจะมีการเปิดเผยข้อมูลเกี่ยวกับธุรกิจอสังหาริมทรัพย์ และความเชื่อมั่นผู้บริโภคในสัปดาห์นี้<br><br>ด้านราคาน้ำมันดิบตลาดไนเม็กซ์ พุ่งขึ้นแตะ 74.81 ดอลลาร์สหรัฐต่อบาร์เรล สูงที่สุดในรอบ 10 เดือน ก่อนขยับลงมาปิดที่ 74.37 ดอลลาร์สหรัฐต่อบาร์เรล เพิ่มขึ้นจากวันศุกร์ 48 เซนต์ ทำให้หลังปิดตลาด ดัชนีหุ้นดาวโจนส์ปิดที่ระดับ 9,509.28 จุด เพิ่มขึ้น 3.32 จุด แนสแดคปิดที่ระดับ 2,017.98 จุด ลดลง 2.92 จุด และเอสแอนด์พี ปิดที่ระดับ 1,025.57 จุด ลดลง 0.56 จุด.  <br><br>