วันจันทร์ที่ 12 ตุลาคม พ.ศ. 2552 <br><br>ชมรมผู้ประกอบธุรกิจสัญญาซื้อขายล่วงหน้าเล็งชงตลาดอนุพันธ์เพิ่มโกลด์ฟิวเจอร์ส 1 บาท เปิดโอกาสราย ย่อยเข้ามาซื้อขาย TFEX ยินดีรับพิจารณา<br><br>นายกัมปนาท โลหเจริญวนิช นายกสมาคมบริษัทหลักทรัพย์ เปิดเผยว่า ทางชมรมผู้ประกอบธุรกิจสัญญาซื้อขายล่วงหน้า (เอฟไอคลับ) เตรียมจะเสนอให้บริษัท ตลาดอนุพันธ์ (ประเทศไทย) หรือ TFEX พิจารณาเพิ่มสัญญาซื้อขายทองคำล่วงหน้า (โกลด์ฟิวเจอร์ส) อ้างอิงน้ำหนักทองคำ 1 บาท ถือว่าเป็นประโยชน์ต่อภาพรวม เพราะขนาดสัญญาที่ลดลงทำให้ผู้ลงทุนรายบุคคลสามารถเข้าลงทุนได้ ช่วยเพิ่มสภาพคล่องการซื้อขายด้วย <br>สำหรับแนวคิดดังกล่าวเกิดขึ้นภายหลังที่ทางสมาคมและชมรมเอฟไอคลับได้เชิญนายธีระชัย ภูวนาถนรานุบาล เลขาธิการสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) รวมถึง ผู้บริหาร TFEX และสมาคมค้าทองคำ ร่วมเดินทางไปดูการซื้อขายตลาดอนุพันธ์ของประเทศอินเดียเมื่อช่วงปลายเดือนส.ค. ที่ผ่านมา โดยพบว่าโกลด์ฟิวเจอร์สของอินเดียนั้นอ้างอิงน้ำหนักทองคำ 8 กรัม เท่านั้น และประสบความสำเร็จโดยดี <br><br>ทั้งนี้ น้ำหนักทองคำ 8 กรัม เท่ากับ น้ำหนัก 5 บาทของไทย <br><br>นอกจากนี้ ยังพบว่าตลาดอนุพันธ์ของอินเดียอนุญาตให้ซื้อขายสัญญาล่วงหน้าอัตราแลกเปลี่ยนระหว่างเหรียญสหรัฐและเงินรูเปียห์ด้วย ซึ่งก่อนหน้านี้ทางก.ล.ต. ก็มีแนวดังกล่าวเช่นกัน แต่ถูก เลื่อนออกไปจากปีนี้ โดยเหตุผลหนึ่งเป็นเพราะธนาคารแห่งประเทศไทย (ธปท.) เกรงว่าจะถูกใช้เป็นเครื่องมือในการทุบ ค่าเงินบาทของนักลงทุนต่างชาติ <br><br>ที่อินเดียกำหนดเกณฑ์ให้สินค้าดังกล่าวซื้อขายเฉพาะผู้ลงทุนในประเทศ ห้ามไม่ให้ต่างชาติลงทุน พอก.ล.ต. รู้เรื่องนี้ก็เห็นว่าน่าจะนำหลักการนี้มาใช้กับไทยและจะนำเสนอต่อธปท. นายกัมปนาท กล่าว <br><br>นางเกศรา มัญชุศรี กรรมการผู้จัดการ TFEX กล่าวว่า คณะกรรมการจะประชุมภายในเดือนต.ค. เพื่อพิจารณาเพิ่มโกลด์ฟิวเจอร์สอ้างอิงทองคำน้ำหนัก 10 บาท และคาดว่าจะเริ่มได้ไตรมาสแรกปี 2553 ส่วนโกลด์ฟิวเจอร์สน้ำหนัก 1 บาท หากมีผู้เสนอมา ทาง TFEX ก็พร้อมรับไว้พิจารณา <br><br>แหล่งข่าวจากสมาคมหลักทรัพย์ เปิดเผยว่า ในวันที่ 12 ต.ค. คณะอนุกรรมการพัฒนาตลาดทุนไทยจะมีการประชุมโดยมีนายกรณ์ จาติกวณิช รมว.คลัง เป็นประธานการประชุม ซึ่งทางรมว.คลัง จะใช้โอกาสนี้เรียกบุคคลในวงการตลาดทุน ซึ่งไม่เห็นด้วยกับการแปรรูปตลาดหลัก ทรัพย์ คุยนอกรอบเพื่อรับฟังความคิดเห็น และขอทราบเหตุผลที่ไม่เห็นด้วย <br><br>