วันพุธที่ 30 กันยายน พ.ศ. 2552 <br><br>ราคาทองคำปิดบวก30เซนต์หลังแรงบวกถูกสกัดจากดอลล์แข็ง<br><br>วันนี้(30กันยายน) สำนักข่าวบลูมเบิร์กรายงานว่า สัญญาทองคำตลาด COMEX ส่งมอบเดือนธ.ค.ปิดที่ 994.40 ดอลลาร์/ออนซ์ เพิ่มขึ้น 30 เซนต์หลังจากเคลื่อนตัวในช่วง986.10-997.20 ดอลลาร์ ขณะที่สัญญาโลหะเงินส่งมอบเดือนธ.ค.ปิดที่ 16.178 ดอลลาร์/ออนซ์ ลดลง 1.70 เซนต์ ส่วนสัญญาพลาตินัมส่งมอบเดือนม.ค.ปิดที่ 1,278.20 ดอลลาร์/ออนซ์ ดิ่งลง 12.60 ดอลลาร์ และสัญญาพัลลาเดียมส่งมอบเดือนธ.ค.ปิดที่ 290.00 ดอลลาร์/ออนซ์ ลดลง 3.90 ดอลลาร์<br><br>สัญญาทองคำตลาดนิวยอร์กปิดบวกเพียงเล็กน้อยเมื่อคืนนี้ (29 ก.ย.) เพราะได้รับแรงกดดันจากสกุลเงินดอลลาร์ที่แข็งขึ้นและราคาน้ำมันดิบที่อ่อนตัวลง ซึ่งเป็นผลมาจากความวิตกกังวลที่ว่าตัวเลขจ้างงานสหรัฐจะลดลงอย่างต่อเนื่อง นอกจากนี้ ดัชนีความเชื่อมั่นผู้บริโภคของสหรัฐที่อ่อนแอยังเป็นอีกปัจจัยหนึ่งที่ฉุดสัญญาทองคำอ่อนตัวลงด้วย<br><br>