สัญญาทองคำตลาดนิวยอร์กปิดปรับตัวลดลงเมื่อคืนนี้ (23 ต.ค.) เนื่องจากเงินดอลลาร์แข็งค่าขึ้น ทำให้นักลงทุนปลีกตัวออกจากสัญญาสินค้าโภคภัณฑ์ รวมถึงทองคำและน้ำมันดิบ นอกจากนี้ยังมีนักลงทุนบางส่วนเทขายทำกำไรในตลาดทองคำส่งท้ายปลายสัปดาห์หลังจากที่ราคาทองคำพุ่งขึ้นอย่างร้อนแรงเมื่อช่วงที่ผ่านมา สัญญาทองคำตลาด COMEX (Commodity Exchange) ส่งมอบเดือนธ.ค.ปิดที่ 1,056.40 ดอลลาร์/ออนซ์ ร่วงลง 2.20 ดอลลาร์ หลังจากเคลื่อนตัวในช่วง 1,053.0-1,067.0 ดอลลาร์ <br>         ขณะที่สัญญาโลหะเงินส่งมอบเดือนธ.ค.ลดลง 17.8 เซนต์ แตะที่ 17.723 ดอลลาร์/ออนซ์ <br>         ส่วนสัญญาพลาตินัมเดือนม.ค.ตกลง 40 เซนต์ แตะที่ 1,369.50 ดอลลาร์/ออนซ์ และสัญญาพัลลาเดียมส่งมอบเดือนธ.ค.ขยับลง 30 เซนต์แตะที่ 339.45 ดอลลาร์/ออนซ์ <br>         ทั้งนี้ บรรยากาศการซื้อขายในตลาดทองคำช่วงเช้าเป็นไปอย่างคึกคักท่ามกลางการส่งสัญญาซื้อทองคำงวดส่งมอบเดือนธ.ค.ที่พุ่งไปแตะระดับสูงสุดระดับใหม่ที่ 1,072 ดอลลาร์/ออนซ์ แต่ต่อมานักลงทุนกลับเลือกที่จะเทขายทำกำไรและหันไปลงทุนในตลาดปริวรรตเงินตราหลังจากที่เงินดอลลาร์สหรัฐแข็งค่าขึ้นเมื่อเทียบกับสกุลเงินหลักๆท่ามกลางกระแสคาดการณ์ที่ว่า ธนาคารกลางสหรัฐ (เฟด) จะขึ้นดอกเบี้ยภายในช่วงครึ่งแรกของปีหน้า ซึ่งเร็วกว่าที่หลายฝ่ายคาดการณ์ไว้ <br><br><br>