วันจันทร์ที่ 30 พฤศจิกายน พ.ศ. 2552 <br><br>ในสัปดาห์ที่ผ่านมา เงินบาทในประเทศ (Onshore) อ่อนค่าลง ทำสถิติแข็งค่าสุดในรอบ 17 เดือนครั้งใหม่ระหว่างสัปดาห์ เงินบาทปรับตัวแข็งค่าขึ้น แม้ว่าจะมีแรงซื้อคืนเงินเหรียญสหรัฐของนักลงทุนในช่วงต้นสัปดาห์ก็ตาม<br><br>ทั้งนี้ การแข็งค่าของเงินบาทเป็นไปในทิศทางเดียวกับสกุลเงินเอเชียอื่นๆ ที่ฟื้นตัวขึ้นจากที่ถูกเทขายในช่วงปลายสัปดาห์ก่อนหน้า นอกจากนี้เงินบาทยังได้รับแรงหนุนเพิ่มเติมในช่วงกลางสัปดาห์จากสถานการณ์ทางการเมืองในประเทศที่คลี่คลายลงบางส่วน ขณะที่เงินเหรียญสหรัฐร่วงลงอย่างหนัก หลังจากที่ธนาคารกลางสหรัฐ (เฟด) ระบุในบันทึกการประชุมเฟด (เมื่อวันที่ 3-4 พ.ย. 2552) ว่า การอ่อนค่าของเงินเหรียญสหรัฐ เป็นไปอย่างมีระเบียบ และอัตราดอกเบี้ยของสหรัฐจะทรงตัวที่ระดับต่ำต่อไปอีกระยะหนึ่ง <br>ทำให้เงินบาททะยานขึ้นแตะระดับแข็งค่าสุดในรอบ 17 เดือน ใกล้ระดับประมาณ 33.10 บาทต่อเหรียญสหรัฐ ก่อนลดช่วงบวกทั้งหมดลงในช่วงปลายสัปดาห์ หลังจากข่าวการเลื่อนนัดชำระหนี้ของบริษัทชั้นนำ 2 แห่งของดูไบกระตุ้นแรงเทขายสินทรัพย์เสี่ยง (รวมถึงตลาดหุ้นไทย) ซึ่งหนุนให้นักลงทุนเข้าซื้อคืนเงินเหรียญสหรัฐอย่างต่อเนื่อง สำหรับในวันศุกร์ เงินบาทปรับตัวอ่อนค่ามาอยู่ที่ระดับ 33.22 (ตลาดเอเชีย) บาทต่อเหรียญสหรัฐ เท่ากับระดับปิดตลาดในวันศุกร์ก่อนหน้า (20 พ.ย.) <br><br>ทางด้านอัตราดอกเบี้ยระยะสั้นค่อน ข้างทรงตัว โดยธนาคารพาณิชย์มีการ เตรียมสภาพคล่องเพื่อรองรับการเบิกถอนเงินสดของลูกค้าในช่วงสิ้นเดือน อย่างไรก็ตาม ยังไม่มีปัจจัยอื่นๆ ที่มีผลต่อสภาพคล่องในตลาดเงินไทยมากนัก อัตราดอกเบี้ยอินเตอร์แบงก์ประเภทกู้ยืมข้ามคืน (Overnight) หนาแน่นตลอดทั้งสัปดาห์ที่ระดับ 1.15% เทียบกับ 1.15-1.16% ในสัปดาห์ก่อนหน้า <br><br>เงินบาทในประเทศ (Onshore) อ่อนค่าลงแม้ทำสถิติแข็งค่าสุดในรอบ 17 เดือน ครั้งใหม่ระหว่างสัปดาห์ เงินบาทปรับ ตัวแข็งค่าขึ้น แม้ว่าจะมีแรงซื้อคืนเงินเหรียญสหรัฐของนักลงทุนในช่วงต้นสัปดาห์ก็ตาม ทั้งนี้การแข็งค่าของเงินบาทเป็น ไปในทิศทางเดียวกับสกุลเงินเอเชียอื่นๆ ที่ฟื้นตัวขึ้นจากที่ถูกเทขายในช่วงปลายสัปดาห์ก่อนหน้า <br><br>ในสัปดาห์นี้ (30 พ.ย.-4 ธ.ค. 2552) คงจะมีการทยอยไหลกลับของสภาพคล่องเข้าสู่ระบบการเงินหลังผ่านสิ้นเดือน ในขณะที่ธนาคารพาณิชย์จะมีการปิดสำรองสภาพคล่องรายปักษ์ในวันอังคารและเข้าสู่ปักษ์ใหม่ในวันพุธ อีกทั้งคงจะมีการเตรียมสภาพคล่องเพื่อรองรับการเบิกถอนเงินสดของลูกค้าในช่วงวันหยุดยาวด้วย <br><br>ทั้งนี้ ทิศทางอัตราดอกเบี้ยระยะสั้นในตลาดเงินคงจะขึ้นอยู่กับผลการประชุมคณะกรรมการนโยบายการเงิน (กนง.) ในวันพุธที่ 2 ธ.ค.นี้ <br><br>ส่วนเงินบาทในประเทศอาจเคลื่อนไหวในกรอบ 33.10-33.40 บาทต่อเหรียญสหรัฐ ทั้งนี้ปัจจัยที่ต้องจับตาได้แก่ รายงานตัวเลขเศรษฐกิจไทยเดือนต.ค. ของธปท. อัตรา เงินเฟ้อเดือนพ.ย. ของกระทรวงพาณิชย์ ปัจจัยการเมืองในประเทศ ทิศทางของ สกุลเงิน/ตลาดหุ้นในภูมิภาค และสัญญาณการเข้าดูแลเสถียรภาพค่าเงินของธปท. ขณะที่ทิศทางของเงินเหรียญสหรัฐอาจขึ้นอยู่กับความต่อเนื่องของการปรับลดการถือครองสินทรัพย์ที่มีความเสี่ยงของนักลงทุน และการรายงานตัวเลขเศรษฐกิจสหรัฐที่สำคัญ อาทิ ข้อมูลตลาดแรงงาน อัตราการว่างงาน ดัชนีผู้จัดการฝ่ายจัดซื้อเขตชิคาโก ดัชนี ISM ภาคการผลิต/ภาคบริการ เดือน พ.ย. ยอดทำสัญญาซื้อบ้านที่รอปิดการขาย ยอดสั่งซื้อของโรงงาน รายจ่ายด้านการก่อสร้างเดือนต.ค. ข้อมูลประสิทธิภาพการผลิตและต้นทุนแรงงานต่อหน่วยประจำไตรมาส 3/2552 ตลอดจนรายงานสรุปภาวะเศรษฐกิจของเฟด<br><br>ภาวะตลาดทุน <br><br>ในสัปดาห์ที่ผ่านมา ดัชนีหุ้นไทยปิดที่ 680.37 จุด ปรับตัวลดลง 2.14% จาก 695.25 จุด ในสัปดาห์ก่อน แต่พุ่งขึ้น 51.21% จากสิ้นปี 2551 ขณะที่มูลค่าการซื้อขายรวมทั้งสัปดาห์เพิ่มขึ้น 7.21% จาก 81,658.08 ล้านบาท ในสัปดาห์ก่อนหน้า มาอยู่ที่ 87,543.04 ล้านบาท คิดเป็นมูลค่า การซื้อขายเฉลี่ยต่อวันที่เพิ่มขึ้นจาก 16,331.62 ล้านบาท ในสัปดาห์ก่อน มาอยู่ที่ 17,508.61 ล้านบาท โดยนักลงทุนรายย่อยซื้อสุทธิที่ 4,429.55 ล้านบาท ขณะที่นักลงทุนต่างชาติ บัญชีบริษัทหลักทรัพย์ และนักลงทุนสถาบัน ขายสุทธิที่ 4,032.99 ล้านบาท 366.23 ล้านบาท และ 30.33 ล้านบาท ตามลำดับ ส่วนตลาดหลักทรัพย์ mai ปิดที่ 211.30 จุด ขยับลง 1.37% จาก 214.23 จุด ในสัปดาห์ก่อน แต่พุ่งขึ้น 29.69% จากสิ้นปีก่อน <br><br>ในสัปดาห์ที่ผ่านมา ตลาดหุ้นไทยปรับตัวผันผวนตามทิศทางตลาดหุ้นในภูมิภาค <br><br>สำหรับแนวโน้มในสัปดาห์นี้ (30 พ.ย. 4 ธ.ค. 2552) บริษัทหลักทรัพย์กสิกรไทย และบริษัท ศูนย์วิจัยกสิกรไทย มองว่าดัชนีน่าจะมีโอกาสฟื้นตัวขึ้น บนพื้นฐานที่ตลาดได้รับรู้ข่าวกรณีดูไบไปแล้วในระดับหนึ่ง โดยปัจจัยในประเทศที่ต้องจับตา ได้แก่ การรายงานตัวเลขเศรษฐกิจรายเดือนของธปท. ในวันจันทร์ และตัวเลขเงินเฟ้อของกระทรวงพาณิชย์ในวันอังคาร การประชุมนโยบายอัตราดอกเบี้ยของทางการไทยในวันพุธ รวมถึงประเด็นทางการเมือง ขณะที่ปัจจัยในต่างประเทศที่สำคัญคงจะต้องติดตามความคืบหน้ากรณีแผนการเลื่อนชำระหนี้ของบริษัท 2 แห่งในดูไบ ความเคลื่อนไหวของราคาน้ำมัน และทิศทางตลาดหุ้นภูมิภาค ตลอดจนการรายงานตัวเลขเศรษฐกิจที่สำคัญของสหรัฐ <br><br>