นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 33.92/94 บาท/ดอลลาร์ ใกล้เคียงกับวานนี้ที่ปิดตลาดที่ระดับ 32.91/93 บาท/ดอลลาร์ <br><br><br>         วันนี้เงินบาทอาจจะอ่อนค่าลงเล็กน้อยสอดคล้องกับค่าเงินสกุลอื่นในภูมิภาค จากแนวโน้มดอลลาร์สหรัฐฯ ในช่วงนี้ยังแข็งค่า เนื่องจากภาวะเศรษฐกิจของยุโรปโดยเฉพาะปัญหาตัวเลขหนี้สาธารณะ รวมทั้งกรณีที่ทางการจีนประกาศควบคุมการปล่อยเงินกู้ของธนาคารพาณิชย์ ซึ่งจากสถานการณ์เหล่านี้ทำให้นักลงทุนหันกลับไปถือครองดอลลาร์เพื่อป้องกันความเสี่ยง  &quot;sentiment ของดอลลาร์สหรัฐยังดูว่าแข็งค่า เพราะข่าวตัวเลขเศรษฐกิจของยุโรป และของอเมริกา รวมทั้งข่าวของจีนด้วย เลยทำให้คนไปถือดอลลาร์มากขึ้น แต่ปัจจัยในประเทศ(การเมือง)ตอนนี้ยังมีผลต่อเงินบาทน้อยมาก เพราะยังไม่มีเหตุการณ์อะไร มีเพียงแค่ข่าว&quot; นักบริหารเงิน กล่าว  ส่วนสกุลเงินต่างประเทศช่วงเปิดตลาดเช้านี้ เงินเยนอยู่ที่ระดับ 91.39/42 บาท/ดอลลาร์ ส่วนยูโรอยู่ที่ระดับ 1.4110/4115 ดอลลาร์/ยูโร  นักบริหารเงิน คาดว่า เงินบาทวันนี้คาดว่าจะเคลื่อนไหวอยู่ในกรอบ 32.90-33.00 บาท/ดอลลาร์ <br><br><br>