แรงซื้อเก็งกำไรหนุนทองคำปิดพุ่งทำนิวไฮ 1218.3ดอลลาร์สหรัฐ<br><br>สัญญาทองคำตลาดโคแม็กซ์ ส่งมอบเดือนก.พ.ปิดที่ 1218.3 ดอลลาร์/ออนซ์ เพิ่มขึ้น 5.3 ดอลลาร์ หลังจากเคลื่อนตัวในช่วง 1218.4-1206.5 ดอลลาร์ ขณะที่สัญญาโลหะเงินส่งมอบเดือนมี.ค.ลดลง 19.7 เซนต์ ปิดที่ 19.128 ดอลลาร์/ออนซ์ และสัญญาโลหะทองแดงส่งมอบเดือนมี.ค.ลดลง 1.35 เซนต์ ปิดที่ 3.2450 ดอลลาร์/ปอนด์ ส่วนสัญญาพลาตินัมส่งมอบเดือนธ.ค.ดิ่งลง 12.60 ดอลลาร์ ปิดที่ 1,492.70 ดอลลาร์/ออนซ์ และสัญญาพัลลาเดียมส่งมอบเดือนมี.ค.ดิ่งลง 3.20 ดอลลาร์ ปิดที่ 386.80 ดอลลาร์/ออนซ์<br><br>สัญญาทองคำตลาดนิวยอร์กยังคงปิดพุ่งขึ้นอย่างต่อเนื่องเมื่อคืนนี้ (3 ธ.ค.) โดยทองคำทะยานขึ้นแตะระดับสูงสุดระดับใหม่เนื่องจากนักลงทุนยังคงเข้าซื้อ เก็งกำไรเพื่อหลีกเลี่ยงความเสี่ยงในยามที่เศรษฐกิจทั่วโลกยังเผชิญกับภาวะ เปราะบาง โดยเฉพาะดัชนีภาคบริการของสหรัฐที่หดตัวลงอย่างหนักในเดือนพ.ย.<br><br>