วันพุธที่ 23 กันยายน พ.ศ. 2552<br><br>ราคาทองคำในสหรัฐปิดพุ่ง10.60$หลังดอลลาร์สหรัฐอ่อนตัว<br><br>บลูมเบิร์กรายงานว่า สัญญาทองคำตลาด COMEX ส่งมอบเดือนธ.ค.ปิดที่ 1,015.50 ดอลลาร์/ออนซ์ พุ่งขึ้น 10.60 ดอลลาร์ หลังจากเคลื่อนตัวในช่วง 1,004.20-1,021.50 ดอลลาร์ ขณะที่สัญญาโลหะเงินส่งมอบเดือนธ.ค.ปิดที่ 17.115 ดอลลาร์/ออนซ์ เพิ่มขึ้น 23.50 เซนต์ <br><br>ส่วนสัญญาพลาตินัมส่งมอบเดือนต.ค.ปิดที่ 1,339.20 ดอลลาร์/ออนซ์ เพิ่มขึ้น 17.00 ดอลลาร์ และสัญญาพัลลาเดียมส่งมอบเดือนธ.ค.ปิดที่ 302.40 ดอลลาร์/ออนซ์ เพิ่มขึ้น 3.25 ดอลลาร์<br><br>สัญญาทองคำตลาดนิวยอร์กปิดพุ่งขึ้นกว่า 10 ดอลลาร์เมื่อคืนนี้ (22 กันยายน) เพราะได้รับแรงหนุนจากสกุลเงินดอลลาร์สหรัฐที่ร่วงลง ซึ่งช่วยพยุงสัญญาทองคำปิดบวกเป็นวันแรกในรอบ 4 วันทำการ นอกจากนี้ นักลงทุนยังจับตาดูการประชุมธนาคารกลางสหรัฐ (เฟด) ที่จะเสร็จสิ้นในวันพุธ เพื่อจับทิศทางสกุลเงินดอลลาร์<br>