ตลาดหลักทรัพย์ปิดตลาดช่วงบ่ายวันนี้ที่ระดับ 721.57 จุด ลดลง 6.97 จุด(-0.96%) มูลค่าการซื้อขาย 28,980 ล้านบาท <br>         การซื้อขายหุ้นวันนี้ ดัชนีเคลื่อนกรอบสลับบวกและลบตลอดวัน โดยขยับขึ้นแตะจุดสูงสุดของวันที่ระดับ 730.69 จุด ส่วนดัชนีจุดต่ำสุดของวันอยู่ที่ปิดตลาดที่ระดับ 721.57 จุด ส่วนหลักทรัพย์เปลี่ยนแปลงวันนี้ เพิ่มขึ้น 106 หลักทรัพย์ ลดลง 266 หลักทรัพย์ และไม่เปลี่ยนแปลง 107 หลักทรัพย์ <br>         น.ส.มยุรี โชวิกรานต์ ผู้อำนวยการอาวุโสฝ่ายวิเคราะห์หลักทรัพย์ บล.กิมเอ็ง(ประเทศไทย) กล่าวว่า ตลาดหุ้นไทยวันนี้ perform ได้ค่อนข้างดีเทียบกับภูมิภาค กลุ่มแบงก์ยังคงพยุงดัชนี และในช่วงบ่ายเริ่มเห็นแรงเก็งกำไรกลับขึ้นมาในหุ้นกลุ่มพลังงาน และเป็นหุ้นหลักในกลุ่มพลังงานที่ได้กระแสเรื่องการควบรวมกิจการระหว่าง PTTAR IRPC และ TOP ขณะที่ PTT ก็ยังคงอ่อนตัวอยู่แต่ไม่ได้ลงลึกมาก นักลงทุนโดยรวมมอง downside ตลาดไม่น่าจะเยอะมาก และ fund flow ที่เข้ามาอย่างต่อเนื่องตรงนี้น่าจะทำให้อุ่นใจได้กับการลงทุนในรอบนี้ที่ยังไม่เห็นปัจจัยอะไรที่เป็นปัจจัยลบแรงๆ ที่จะทำให้ตลาดหุ้นไทยปรับฐานลงแรง <br>         ทิศทางสัปดาห์หน้าน่าจะไปต่อได้โดยมาจากการทำ window dressing ก่อนปิดงวด 3Q52 และค่าเงินดอลลาร์ที่น่าจะกลับมาอ่อนค่าลงอีกครั้งน่าจะผลักให้ราคาน้ำมันอาจจะกลับมาฟื้นตัวขึ้นมาและในวันพุธจะมีตัวเลขเศรษฐกิจของไทยเดือนส.ค.น่าจะยังเห็นการขยายตัวได้อย่างต่อเนื่องเป็นเดือนที่ 3 ในเรื่องของภาคการบริโภคภายในประเทศและในส่วนของการส่งออก <br>         ส่วนวันพฤหัสฯ IMF จะมีการประกาศตัวเลขประมาณการจีดีพีโลกปีนี้และปีหน้า ซึ่งคาดว่าคงจะมีการปรับเพิ่มขึ้นอีกครั้งเป็นครั้งที่ 3 ในรอบปีนี้คงจะเรียกความเชื่อมั่นของนักลงทุนได้อีกรอบหนึ่ง <br>         ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ <br>         IRPC  มูลค่าการซื้อขาย 2,118.80 ล้านบาท ปิดที่   4.56 บาท เพิ่มขึ้น 0.04 บาท <br>         BANPU มูลค่าการซื้อขาย 1,856.15 ล้านบาท ปิดที่ 444.00 บาท ลดลง  6.00 บาท <br>         BLA   มูลค่าการซื้อขาย 1,779.73 ล้านบาท ปิดที่  15.30 บาท จาก IPO 13.50 บาท <br>         BAY   มูลค่าการซื้อขาย 1,221.04 ล้านบาท ปิดที่  19.40 บาท ลดลง  0.20 บาท <br>         PTT   มูลค่าการซื้อขาย 1,073.97 ล้านบาท ปิดที่ 262.00 บาท ลดลง  3.00 บาท<br><br><br>