วันอังคารที่ 20 ตุลาคม พ.ศ. 2552 07:53 <br><br>น้ำมันไนแม็กซ์ปิดพุ่ง1.08$หลังดอลล์อ่อน-ตลาดหุ้นทะยาน<br><br>บลูมเบิร์กรายงานว่า สัญญาน้ำมันดิบตลาด NYMEX (New York Mercantile Exchange) ส่งมอบเดือนพ.ย.พุ่งขึ้น 1.08 ดอลลาร์ หรือ 1.38% ปิดที่ 79.61 ดอลลาร์/บาร์เรล ซึ่งเป็นระดับปิดสูงสุดนับตั้งแต่วันที่ 13 ต.ค.2551 เป็นต้นมา โดยในระหว่างวันสัญญาน้ำมันดิบเดือนพ.ย.เคลื่อนตัวในช่วง 78.05-79.69 ดอลลาร์ <br><br>ขณะที่สัญญาน้ำมันฮีทติ้งออยล์ส่งมอบเดือนพ.ย.เพิ่มขึ้น 2.25 เซนต์ ปิดที่ 2.0522 ดอลลาร์/แกลลอน และสัญญาน้ำมันเบนซินส่งมอบเดือนพ.ย.ขยับขึ้น 0.79 เซนต์ ปิดที่ 1.9872 ดอลลาร์/แกลลอน ส่วนสัญญาน้ำมันดิบเบรนท์ที่ตลาด ICE กรุงลอนดอน ส่งมอบเดือนธ.ค.เพิ่มขึ้น 78 เซนต์ หรือ 1.01% ปิดที่ 77.77 ดอลลาร์/บาร์เรล   <br><br>สัญญาน้ำมันดิบตลาดนิวยอร์กปิดพุ่งขึ้นแตะระดับสูงสุดในรอบ 1 ปีเมื่อคืนนี้ (19 ต.ค.) โดยสัญญาน้ำมันดิบทะยานขึ้นเหนือระดับ 79 ดอลลาร์/บาร์เรล เนื่องจากตลาดหุ้นทั่วโลกที่พุ่งขึ้นทำให้นักลงทุนมีความเชื่อมั่นว่าเศรษฐกิจจะฟื้นตัวขึ้นและหนุนดีมานด์พลังงานให้เพิ่มขึ้น นอกจากนี้ สกุลเงินดอลลาร์สหรัฐที่อ่อนตัวลงยังเป็นอีกปัจจัยที่หนุนสัญญาน้ำมันดิบทะยานขึ้นด้วย<br>