นายสุกิจ อุดมศิริกุล ผู้ช่วยกรรมการผู้จัดการอาวุโส สถาบันวิจัยนครหลวงไทย กล่าวว่า ตลาดหุ้นเช้านี้ปรับขึ้นต่อ ช่วงนี้ยังคงเป็นอิทธิพลของดอลลาร์ที่อ่อนค่า ส่งผลให้สินค้า commodity ปรับตัวขึ้นมีการเก็งกำไรกัน ขณะที่ตลาดต่างประเทศส่วนใหญ่ก็ปรับตัวขึ้นแต่ไม่แรงมาก หุ้นไทยเป็นการขึ้นและก็จะผันผวนขึ้นแล้วมีเหวี่ยงเพราะช่วงนี้คนก็เริ่มไม่ค่อยมั่นใจมากขึ้นเรื่อยๆเพราะราคาหุ้นแพงแล้วแต่ด้วยเหตุผลของดอลลาร์ที่ยังอ่อนค่าก็คงทำให้ยังมีแรงเก็งกำไรอยู่ ขณะที่ราคาน้ำมันดิบก็ยังสวิงอยู่ในแดนบวกแถว 71 เหรียญฯ/บาร์เรล &quot;ปัจจัยวันนี้เรื่องดอลลาร์อ่อนค่าเป็นปัจจัยหลักและต้องรอดูการประชุมจี 20 ช่วงปลายสัปดาห์นี้ว่า เทรนด์ออกมาแล้วจะมีอะไรเปลี่ยนแปลงเกี่ยวกับนโยบายเศรษฐกิจหรือไม่ ระยะสั้นกลุ่ม commodity ยังเทรดได้&quot; นายสุกิจ กล่าว <br>         วันนี้แนวต้านดูที่ 730 จุด แนวรับประมาณ 715 จุด <br>ประเด็นของการพิจารณาการลงทุน :   <br>         - ตลาดหุ้นนิวยอร์คเมื่อวานนี้(22 ก.ย.) ดัชนีดาวโจนส์ ปิดที่ 9,829.87 จุด เพิ่มขึ้น 51.01 จุด(+0.52%) ดัชนีเอสแอนด์พี 500 ปิดที่ 1,071.66 จุด เพิ่มขึ้น 7.00 จุด(+0.66%) และดัชนีแนสแด็ก ปิดที่ 2,146.30 จุด เพิ่มขึ้น 8.26 จุด (+0.39%)   <br>         - นักลงทุนต่างชาติขายสุทธิ 129.49 ล้านบาทเมื่อวานนี้ <br>         - ราคาน้ำมันดิบส่งมอบเดือน ต.ค.ในตลาดไนเม็กซ์ปิดทำการเมื่อวานนี้ที่ 71.55 ดอลลาร์/บาร์เรล เพิ่มขึ้น 1.84 ดอลลาร์ <br>         - ราคาทองคำตลาดนิวยอร์คปิดที่ 1,015.50 ดอลลาร์/ออนซ์ พุ่งขึ้น 10.60 ดอลลาร์ หลังจากเคลื่อนตัวในช่วง 1,004.20-1,021.50 ดอลลาร์ <br>         - เอดีบีเตือนเศรษฐกิจไทยเสี่ยงเผชิญฟองสบู่อสังหาฯ เหตุดอกเบี้ยต่ำ อาจกู้ยืมไปลงทุนอสังหาฯ-ก่อสร้าง พร้อมหั่นเป้าเศรษฐกิจปีนี้หดตัวแรง 3.2% จากปัญหาการเมือง  หวั่นส่งผลไทยเข้มแข็งชะลอ ฉุดเศรษฐกิจฟื้นตัว <br>         - เปิดโผ 3 ตัวเก็งชิงประธานบอร์ด ททท.ธงชัย ศรีดามา นิกร จำนงค์-วันชัย ศารทูลทัต ปัญหาการเมืองภายใน ททท.ยังระอุ เอกชนหนักใจหลังขาดแม่ทัพ กระทบหนัก ทั้งผู้ว่าการ ททท.-ประธานบอร์ดฯ-ผอ.สสปน. ซ้ำล่าสุดรอง ผอ.สสปน.ไขก๊อกอีกราย <br>         - &quot;พรทิวา&quot; ตั้งเป้าส่งออกไทยปีหน้าโต 10-15% หลังเศรษฐกิจโลกฟื้นตัว สั่งทูตพาณิชย์เป็นนักการตลาดมืออาชีพ เน้นหาลู่ทางส่งออกให้สินค้าไทย จับตากลยุทธ์คู่แข่ง เร่งสางปัญหาอุปสรรคการค้า ขณะที่หน่วยงานที่เกี่ยวข้องเตรียมปรับแผนแม่บทพัฒนาอุตสาหกรรมยานยนต์ระยะ2 ใหม่(ปี 2550-2554) หลังเดินมาครึ่งแผนเจอมรสุมเศรษฐกิจโลกถดถอยหนักส่งผลให้ทั้งการผลิตและส่งออกรถของไทยย้อนกลับไปอยู่เมื่อ 3 ปีก่อนลุ้นเวลาที่เหลือจะเป็นไปตามแผน <br>         -  ส.อุตสาหกรรมก่อสร้างระดมสมองรับมืองานก่อสร้างโครงการไทยเข้มแข้ง เตือนสมาชิกอย่าแข่งตัดราคา หวั่นสร้างไม่ได้ เหตุราคาวัสดุปรับขึ้นกว่า 20% พร้อมยื่นมือเจรจาโรงงานวัสดุฯ ลดราคาพิเศษให้สมาชิก เผยเจรจา &quot;พฤฒิชัย&quot; รมช.คลังกรมบัญชีกลาง ขอแก้ระเบียบสัญญาค้ำประกันการประกวดราคาแก้ปัญหาร่างทีโออาร์กันล็อกสเปกวัสดุ <br>         - กบง.เตรียมถกปรับเพิ่มค่าการตลาดน้ำมันใหม่จาก 1.50 บาทต่อลิตรเป็น 2.20 บาทต่อลิตรตามต้นทุนที่สูงขึ้น พร้อมสนับสนุนใช้แก๊สโซฮอล์อี 85 ดึงกองทุนน้ำมันจ่ายเพิ่มเงินชดเชยหวังกดราคาลงอีก 3 บาทต่อลิตร <br>         - สศค.เผยรัฐบาลเร่งอัดฉีดเงินกระตุ้นเศรษฐกิจส่งผลงวด 9 เดือนแรกของปีนี้ขาดดุลแล้วกว่า 2.5 แสนล้านบาท หรือ 2.8% ต่อจีดีพี ขณะที่รายได้ยัง หดตัวต่อเนื่อง เหตุ 3 กรมภาษี สรรพากร สรรพสามิต และศุลกากร จัดเก็บรายได้หลุดเป้าหมาย <br>         - สถาบันนิด้า มองเศรษฐกิจไทยฟื้นตัวต่ำที่สุดเมื่อเทียบกับกลุ่มประเทศเอเชียที่พึ่งพารายได้หลักจากการส่งออก เมื่อก้าวพ้นภาวะถดถอยทางเศรษฐกิจในเชิงเทคนิคหลังได้รับผลผลพวงวิกฤติแฮมเบอร์เกอร์ในช่วง 1 ปีที่ผ่านมา ขณะที่โบรกเกอร์เตือนเงินไหลเข้าตลาดหุ้นไทยเร็วและมากกว่าปกติ ขณะที่ราคาหุ้นค่อนข้างแพงแล้ว มองระดับดัชนีที่เหมาะสมเข้าลงทุนขณะนี้ไม่น่าเกิน 600 จุด <br><br><br><br><br>