วันพฤหัสบดีที่ 7 มกราคม พ.ศ. 2553 07:42 <br><br>น้ำมันดิบทำนิวไฮ83.18$ หลังดอลล์อ่อน,สต็อกน้ำมันกลั่นร่วง<br><br>สัญญาน้ำมันดิบไนแม็กซ์ ส่งมอบเดือนก.พ.พุ่งขึ้น 1.41 ดอลลาร์ ปิดที่ 83.18 ดอลลาร์/บาร์เรล ซึ่งเป็นระดับสูงสุดนับตั้งแต่วันที่ 9 ต.ค.ปี 2552 ขณะที่สัญญาน้ำมันเบนซินส่งมอบเดือนก.พ.เพิ่มขึ้น 1.16 เซนต์ ปิดที่ 2.1366 ดอลลาร์/แกลลอน และสัญญาน้ำมันฮีทติ้งออยล์ส่งมอบเดือนก.พ.ดีดขึ้น 0.91 เซนต์ ปิดที่ 2.2032 ดอลลาร์/แกลลอน<br> <br>สัญญาน้ำมันดิบตลาดนิวยอร์กปิดพุ่งขึ้นแตะระดับสูงสุดในรอบ 14 เดือนเมื่อคืนนี้ (6 ม.ค.) เพราะได้แรงหนุนจากสกุลเงินดอลลาร์ที่ร่วงลงเมื่อเทียบกับยูโร และหลังจากกระทรวงพลังงานสหรัฐรายงานว่าสต็อกน้ำมันกลั่น ซึ่งรวมถึงเชื้อเพลิงดีเซลและฮีทติ้งออยล์ ร่วงลงในสัปดาห์ที่แล้ว บ่งชี้ว่าสภาพอากาศที่หนาวเย็นในสหรัฐทำให้ดีมานด์พลังงานเพิ่มขึ้นด้วย 