ธนาคารซีไอเอ็มบี รายงาน เงินบาทปิดตลาด 33.12/14 แข็งค่าเล็กน้อยตามภูมิภาค ไม่มีปัจจัยใหม่ๆ<br><br>นักบริหารเงิน ธนาคารซีไอเอ็มบี ไทย เปิดเผยว่า เงินบาทปิดตลาดวันนี้ที่ระดับ 33.12/14 บาท/ดอลลาร์ แข็งค่าเล็กน้อยจากเปิดตลาดเมื่อช่วงเช้าที่อยู่ระดับ 33.15/17 บาท/ดอลลาร์ เงินบาทยังเคลื่อนไหวตามค่าเงินในภูมิภาคแต่ยังอยู่ในกรอบแคบๆ  โดยเงินดอลลาร์ยังอ่อนค่าเมื่อเทียบเงินสกุลหลักอื่นๆ เช่นยูโร แต่ยังไม่มีปัจจัยใหม่ๆ ที่ส่งผลต่อตลาดเงิน <br><br>&quot;เงินบาทวันนี้เคลื่อนไหวในกรอบแคบๆ เป็นไปตามภูมิภาค  ซึ่งเชื่อว่าทางการเองคงยังเข้ามาดูแลค่าเงินไม่ให้แข็งค่าเกินไป เพื่อไม่ให้กระทบผู้ส่งออก&quot; นักบริหารเงิน ธนาคารซีไอเอ็มบี ไทย กล่าว<br><br>ส่วนค่าเงินสกุลต่างประเทศ เงินเยน อยู่ที่ 87.84/88 เยน/ดอลลาร์ จากช่วงเช้าอยู่ที่ 87.64/66 เยน/ดอลลาร์ เงินยูโร อยู่ที่ 1.5116/18 ดอลลาร์/ยูโร จากช่วงเช้าอยู่ที่ 1.5065/68 ดอลลาร์/ยูโร<br><br>