วันพุธที่ 26 พฤศจิกายน พ.ศ. 2551 06:40 <br><br>ตลาดหุ้นสหรัฐปรับเพิ่มเป็นส่วนใหญ่ แต่เคลื่อนไหวเบาบางในกรอบแคบ ขณะที่ ราคาน้ำมันดิบกลับมาปรับลดลง เกือบ 4 ดอลล่าร์<br><br>ตลาดหุ้นสหรัฐปรับเพิ่มเป็นส่วนใหญ่ แต่เคลื่อนไหวเบาบางในกรอบแคบ หลังนักลงทุนเทขายหุ้นเพื่อทำกำไร ส่วนราคาน้ำมันดิบกลับมาปรับลดลง<br><br>ปิดการซื้อขายตลาดหุ้นสหรัฐ นักลงทุนเทขายหุ้นเพื่อทำกำไรระยะสั้น ภายหลังดัชนีหุ้นพุ่งขึ้นกว่า 800 จุด หรือ 11% ในช่วง 2 วันที่ผ่านมา แม้จะพอใจมาตรการล่าสุดของรัฐบาลที่เตรียมใช้งบประมาณกว่า 800,000 ล้านดอลลาร์สหรัฐ เข้าซื้อหนี้เสียของผู้บริโภคในสถาบันการเงินต่าง ๆ ก็ตาม<br><br>ด้านราคาน้ำมันดิบตลาดไนเม็กซ์ ขยับลงถึง 3.73 ดอลลาร์สหรัฐ ไปปิดที่ระดับ 50.77 ดอลลาร์สหรัฐต่อบาร์เรล ทำให้หลังปิดตลาด ดัชนีหุ้นดาวโจนส์ปิดที่ 8,479.47 จุด เพิ่มขึ้น 36.08 จุด แนสแดคปิดที่ 1,464.73 จุด ลดลง 7.29 จุด และเอสแอนด์พีปิดที่ 857.39 จุด บวกเพิ่ม 5.58 จุด<br><br>