จำนวนคนอ่านล่าสุด 46 คน  วันที่ 11 ธันวาคม พ.ศ. 2551 ปีที่ 18 ฉบับที่ 6587 ข่าวสดรายวัน<br><br><br>จีดีพีปี&quot;52โตแค่2%-สาหัสสุดรอบ11ปี ธนาคารโลกชี้คนจน-แรงงานไร้ฝีมือกระอักจ่อเตะฝุ่น<br><br><br><br>น.ส.กิริฎา เภาพิจิตร นักเศรษฐศาสตร์ธนาคารโลก ประจำประเทศไทย แถลงว่า ธนาคารโลกคาดว่าเศรษฐกิจไทยในปี&quot;52 ยังคงได้รับแรงกดดันอย่างต่อเนื่องจากภาวะเศรษฐกิจโลกและการค้าที่ถดถอย รวมทั้งภาวะการเมืองภายในที่ยังขาดเสถียรภาพโดยเฉพาะผลกระทบจากการปิดล้อมสนามบินนานาชาติสุวรรณ ภูมิ จึงประเมินว่าอัตราการขยายตัวทางเศรษฐกิจ (จีดีพี) ปีหน้าจะอยู่ที่ 2% เท่านั้น ต่ำสุดในรอบ 11 ปี อย่างไรก็ตาม ยังมีโอกาสขยายตัวต่ำกว่านี้หากจากนี้ไม่มีรัฐบาลที่มีเสถียรภาพเพียงพอจะบริหารประเทศได้อย่างต่อเนื่อง ในส่วนของจีดีพีในปีนี้คาดจะอยู่ที่ 3.9% จากคาดการณ์เดิม 5% โดยปัจจัยหลักมาจากเศรษฐกิจในไตรมาส 4 ของปีที่ขยายตัวต่ำเพียง 0.8% ซึ่งเป็นผลจากการเมืองภายใน<br><br>&quot;กลุ่มคนที่จะได้รับผลกระทบหลักจากการที่จีดีพีขยายตัวต่ำที่ 2% ในปีหน้า คือ กลุ่มคนจน รากหญ้า เกษตรกรในต่างจังหวัด และแรงงานไร้ฝีมือในโรงงาน เพราะคนกลุ่มนี้จะเป็นคนแรกที่ถูกเลิกจ้าง ซึ่งแตกต่างจากปี&quot;40 ที่คนชั้นกลางถึงสูงได้รับผลกระทบหนัก ฉะนั้นนโยบายจากภาครัฐ เช่น งบกลางปีแสนล้านบาท ถือเป็นเรื่องดีที่จะกระตุ้นเศรษฐกิจ แต่สิ่งสำคัญคือการนำมาใช้จะต้องเน้นแก้ปัญหาเฉพาะกลุ่ม เกาให้ถูกที่คัน ส่วนการ ปลอยสินเชื่อเอสเอ็มอีเงินจะช่วยยืดระยะออกไปได้เพียง 1-2 ปีเท่านั้น ทางออกที่ดีจึงต้องเพิ่มประสิทธิภาพพร้อมกันไปด้วย&quot; น.ส.กิริฎากล่าว<br><br>สำหรับจีดีพีโลกในปีหน้าคาดว่าจะขยายตัวได้ 0.9% เนื่อง จากประเทศสหรัฐ ญี่ปุ่น ที่มีจีดีพีเป็นสัดส่วนหลักของโลกจีดีพีติดลบแทบทั้งสิ้น ซึ่งแม้ว่าจีนจะยังขยายตัวได้ที่ 7.5% รวมถึงกลุ่มประเทศเอเชียตะวันออกและแปซิฟิกยังขยายตัวได้ 6.7% แต่ก็ไม่เพียงพอจะฉุดให้จีดีพีโลกเพิ่มขึ้นกว่านี้ ซึ่งจะส่งผลหลักให้ประเทศที่พึ่งพาการส่งออกไปยังสหรัฐ ญี่ปุ่น และประเทศที่หวังพึ่งการลงทุนจากนักลงทุนต่างชาติโดยเฉพาะประเทศไทยก็จะได้รับผลกระทบโดยตรง จึงจำเป็นที่จะต้องหันมาพึ่งพาเครื่องจักรเศรษฐกิจที่ยังเหลืออยู่คือการใช้จ่ายภาครัฐที่พบว่า 2-3 ปีที่ผ่านมาจนถึงปี&quot;51 การลงทุนของรัฐน้อยมากกระทั่งติดลบ และการบริโภคภายในประเทศ โดยขณะนี้แท้จริงเศรษฐกิจไทยยังมีเสถียร ภาพอยู่มากจากเงินสำรองระหว่างประเทศกว่าแสนล้านเหรียญสหรัฐ และหนี้สาธารณะที่ยังต่ำเพียง 36% ต่อจีดีพี ต่ำกว่ากรอบความยั่งยืนทางการคลังที่ 50% ต่อจีดีพีมาก จึงเป็นภูมิคุ้มกันเศรษฐกิจในภาวะเศรษฐกิจโลกวิกฤตและยังเป็นโอกาสให้สามารถจัดทำนโยบายการคลังแบบขาดดุลเพิ่มเพื่อกระตุ้นเศรษฐกิจจากช่องทางดังกล่าวได้ <br><br>ทั้งนี้ แม้วิกฤตเศรษฐกิจโลกและการเมืองภายในจะเป็นปัจจัยลบต่อเศรษฐกิจปีหน้าแต่ยังมีปัจจัยบวกจากแนวโน้มราคาน้ำมัน ราคาสินค้าซึ่งจะรวมถึงสินค้าเกษตรปรับตัวลดลงเพิ่มเติม จะช่วยกดดันไม่ให้อัตราเงินเฟ้อขยายตัวมากซึ่งคาดปีหน้าจะอยู่ที่ 2.5% อย่างไรก็ตาม แม้แนวโน้มราคาสินค้าจะลดราคาลงแต่คงไม่ทำ ให้เกิดภาวะเงินฝืดที่จะมีการหยุดจ่ายเพื่อรอซื้อของถูก เนื่องจากคนไทยโดยส่วนมากยังมีแรงซื้อเพียงแต่จะน้อยลงเท่านั้น <br><br>น.ส.กิริฎา กล่าวเพิ่มเติมว่า จากการที่ธนาคารโลก ร่วมกับ สำนักงานคณะกรรมการพัฒนาการเศรษฐกิจและสังคมแห่งชาติ (สศช.) และสถาบันเพิ่มผลผลิตแห่งชาติ เพื่อศึกษาถึงอุปสรรคหลักของธุรกิจและการลงทุนของเอกชน 1,043 แห่ง จาก 9 อุตสาหกรรม พบว่า 40.6% ไม่มั่นใจในเศรษฐกิจมหภาค 35.8% ระบุว่าแรงงานไทยไร้ฝีมือ 21.7% กฎระเบียบภาครัฐเพิ่มต้นทุนให้เอกชน และ 12.5% โครงสร้างพื้นฐานยังไม่เพียงพอ เหล่านี้ทำให้เอกชนชะลอการลงทุนออกไป<br><br>หน้า 8<br> <br> <br> <br>