ธนาคารกรุงศรีอยุธยา รายงาน เงินบาทเปิด 32.65/67 คาดวันนี้แกว่งกรอบแคบ จับตาปัจจัยต่างประเทศเป็นหลัก<br><br>นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 32.65/67 บาท/ดอลลาร์ ปรับตัวแข็งค่าขึ้นเล็กน้อยจากเมื่อวานที่ปิดตลาด 32.68/70 บาท/ดอลลาร์ <br><br>การเคลื่อนไหวของค่าเงินบาทวันนี้น่าจะมาจากปัจจัยภายนอกประเทศเป็นหลัก เพราะปัจจัยภายในประเทศตอนนี้ยังไม่มีอะไรใหม่ ขณะที่ปัจจัยต่างประเทศจะเป็นการประกาศตัวเลขทางเศรษฐกิจต่างๆ ตลอดจนการประชุมของธนาคารกลางยุโรป(ECB) และธนาคารกลางอังกฤษ (BoE) รวมทั้งผลจากที่ทางการกรีซประกาศมาตรการเพิ่มเติมเพื่อแก้ปัญหาการขาดดุลงบประมาณของประเทศ รวมทั้งจับตาว่ากลุ่มยุโรปจะออกมาตรการอะไรมาช่วยเหลือกรีซ<br><br>&quot;วันนี้เงินบาทน่าจะเคลื่อนไหวตามปัจจัยต่างประเทศเป็นหลัก รวมทั้งค่าเงินสกุลอื่นที่คาดว่าจะไม่เคลื่อนไหวมาก เมื่อวานปิดตลาดดาวโจนส์ก็เงียบมาก ขณะที่ปัจจัยในบ้านเราเองเริ่มจะทรงๆ วันนี้คงจะแกว่งในกรอบแคบๆ&quot; นักบริหารเงินระบุ<br><br>ส่วนสกุลเงินต่างประเทศช่วงเปิดตลาดเช้านี้ เงินเยนอยู่ที่ระดับ 88.45/48 เยน/ดอลลาร์ ส่วนยูโรอยู่ที่ระดับ 1.3703/3706 ดอลลาร์/ยูโร<br><br>นักบริหารเงิน คาดว่า วันนี้เงินบาทจะแกว่งแคบๆ ให้กรอบการเคลื่อนไหวที่ 32.60-32.70 บาท/ดอลลาร์<br><br>สตีเฟน แวคเกอร์ บรรณาธิการอาวุโสของหนังสือการ์ตูนเล่มนี้กล่าวว่า สไปเดอร์แมนไม่อาจจะขายภาพของเขาได้อีกต่อไป เขาตกอยู่ท่ามกลางเศรษฐกิจที่เลวร้ายที่สุด  โดยสิ่งที่เขาต้องทำอย่างแรกก็คือ ไปต่อแถวลงทะเบียนคนตกงาน ยื่นขอรับผลประโยชน์จากการว่างงานเหมือนคนอื่นๆ <br><br>เราจะได้เห็นเขาต้องหาเงินมาจ่ายค่าห้องแชร์กับเพื่อนร่วมห้องแวคเกอร์กล่าว<br><br>ทั้งนี้ เรื่องราวของสไปเดอร์แมนเข้ายุคเข้ากระแสกับสภาพเศรษฐกิจสหรัฐในปัจจุบัน ที่การว่างงานถือเป็นปัญหาใหญ่ที่สุดของเศรษฐกิจสหรัฐ โดยอตราว่างงานของประเทศอยู่ที่ประมาณ 10% สูงที่สุดในรอบหลายสิบปี<br><br>