 ตลาดหลักทรัพย์ปิดตลาดช่วงบ่ายวันนี้ที่ระดับ 668.41 จุด เพิ่มขึ้น 2.87 จุด(+0.43%) มูลค่าการซื้อขาย 30,257.99 ล้านบาท <br>         การซื้อขายหุ้นวันนี้ ดัชนีหุ้นไทยแกว่งตัวทั้งในแดนบวก-ลบ โดยขยับขึ้นแตะจุดสูงสุดของวันที่ระดับ 673.50 จุด ส่วนดัชนีจุดต่ำสุดของวันอยู่ที่ 664.83 จุด <br>ส่วนหลักทรัพย์เปลี่ยนแปลงวันนี้ เพิ่มขึ้น 191 หลักทรัพย์ ลดลง 171 หลักทรัพย์ และไม่เปลี่ยนแปลง 101 หลักทรัพย์ <br>         นายคมสันต์ ปรมาภูติ รองผู้จัดการฝ่ายวิเคราะห์หลักทรัพย์ บล.บัวหลวง กล่าวว่า ตลาดหุ้นไทยวันนี้ปรับตัวขึ้น ในทิศทางเดียวกับตลาดหุ้นอื่นในภูมิภาคเอเชียที่ส่วนใหญ่อยู่ในแดนบวก และดาวโจนส์ฟิวเจอร์ก็ปรับตัวขึ้นด้วย ซึ่งในทางเทคนิคแสดงให้เห็นว่าตลาดบ้านเรามีโมเมนตัวที่จะปรับตัวขึ้นต่อไปได้ <br>         &quot;ตลาดฮั่งเส็งวันนี้พุ่งแรง รับข่าวเรื่องที่รัฐฯเปิดรูมให้ต่างชาติเข้าถือหุ้นในบริษัทจดทะเบียนในประเทศได้มากขึ้น ดังนั้นเมื่อตลาดฮั่งเส็งขึ้นก็เลยทำให้ตลาดบ้านเรารับผลดีไปด้วย&quot;นายคมสันต์ กล่าว <br>         อย่างไรก็ดี การปรับตัวขึ้นของตลาดในแถบภูมิภาค รวมถึงตลาดหุ้นไทย ยังเป็นไปตามการฟื้นตัวของเศรษฐกิจ และหุ้นที่มีข่าว อย่างกลุ่มสื่อสาร จะเล่นตามข่าว 3 จี นอกจากนี้ยังรอดูตัวเลขการจ้างงานนอกภาคเกษตรของสหรัฐฯที่จะประกาศในคืนนี้ด้วย <br>         แนวโน้มการลงทุนในสัปดาห์หน้า นายคมสันต์ กล่าวว่า ตลาดหุ้นไทยคงจะแกว่งตัว โดยให้แนวต้านไว้ที่ 680 จุด แนวรับ 664 จุด พร้อมระบุว่าขณะนี้เทรดเดอร์ของสหรัฐฯ กำลังรอดูทิศทางตลาดสหรัฐฯหลังวันแรงงาน ซึ่งคาดว่าน่าจะเห็นความชัดเจน <br>         ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ <br>         IRPC   มูลค่าการซื้อขาย 1,997.61 ล้านบาท ปิดที่   4.14 บาท เพิ่มขึ้น 0.28 บาท <br>         PTTAR  มูลค่าการซื้อขาย 1,656.77 ล้านบาท ปิดที่  23.20 บาท เพิ่มขึ้น 1.10 บาท <br>         PTTEP  มูลค่าการซื้อขาย 1,502.73 ล้านบาท ปิดที่ 139.00 บาท ลดลง  1.00 บาท <br>         ADVANC มูลค่าการซื้อขาย 1,444.08 ล้านบาท ปิดที่  93.00 บาท เพิ่มขึ้น 2.25 บาท   <br>         PTT    มูลค่าการซื้อขาย 1,343.54 ล้านบาท ปิดที่ 240.00 บาท ราคาไม่เปลี่ยนแปลง           <br><br><br>