วันศุกร์ที่ 15 มกราคม พ.ศ. 2553 08:41 <br><br>สัญญาทองคำตลาดนิวยอร์กปิดเพิ่มขึ้น นักลงทุนเชื่อมั่นในทิศทางเศรษฐกิจ หลังจากสหรัฐเปิดเผยสต็อกสินค้าคงคลังภาคธุรกิจเพิ่มขึ้น<br><br>สัญญาทองคำตลาด COMEX (Commodity Exchange) ส่งมอบเดือนก.พ.ปิดที่ 1,143.00 ดอลลาร์/ออนซ์ เพิ่มขึ้น 6.20 ดอลลาร์ เคลื่อนตัวในช่วง 1,130.70-1,146.70 ดอลลาร์ ขณะที่สัญญาโลหะเงินเดือนมี.ค.ปิดที่ 18.655 ดอลลาร์/ออนซ์ ดีดขึ้น 10.50 เซนต์<br><br>ส่วนสัญญาพลาตินัมส่งมอบเดือนเม.ย.ปิดที่ 1,604.80 ดอลลาร์/ออนซ์ พุ่งขึ้น 30.40 ดอลลาร์ และสัญญาพัลลาเดียมส่งมอบเดือนมี.ค.ปิดที่ 443.05 ดอลลาร์/ออนซ์ เพิ่มขึ้น 18.10 ดอลลาร์<br><br>นักวิเคราะห์จากบริษัท ลาซาล ฟิวเจอร์ส กรุ๊ป กล่าวว่า นักลงทุนเข้าซื้อสัญญาทองคำหลังจากกระทรวงพาณิชย์สหรัฐรายงานว่าสต็อกสินค้าคงคลังภาคธุรกิจเพิ่มขึ้น 0.4% ในเดือนพ.ย. มากกว่าที่นักวิเคราะห์ส่วนใหญ่คาดว่าจะขยับขึ้นเพียง 0.2% ซึ่งข้อมูลดังกล่าวทำให้นักลงทุนเชื่อมั่นว่าบริษัทเอกชนของสหรัฐกำลังเพิ่มคำสั่งซื้อสินค้าสำรองเอาไว้ในสต็อก เพราะเชื่อมั่นว่ายอดขายจะปรับตัวสูงขึ้นในอนาคต<br><br>