วันอังคารที่ 29 ธันวาคม พ.ศ. 2552 07:23 <br><br>น้ำมันไนแม็กซ์ปิดพุ่ง72เซนต์จากข่าวอากาศหนาวเย็นในสหรัฐ<br><br>สัญญาน้ำมันดิบตลาดไนแม็กซ์ ส่งมอบเดือนก.พ.พุ่งขึ้น 72 เซนต์  หรือ 0.92 % ปิดที่ 78.77 ดอลลาร์/บาร์เรล หลังจากเคลื่อนตัวในช่วง 79.00 - 79.00 ดอลลาร์ ขณะที่ สัญญาน้ำมันฮีทติ้งออยล์ส่งมอบเดือนม.ค.เพิ่มขึ้น 3.79 เซนต์ ปิดที่ 2.0735 ดอลลาร์/แกลลอน<br><br>สัญญาน้ำมันเบนซินส่งมอบเดือนม.ค.พุ่งขึ้น 2.88 เซนต์ ปิดที่ 2.0184 ดอลลาร์/แกลลอน ส่วนสัญญาน้ำมันดิบเบรนท์ที่ตลาด ICE กรุงลอนดอน ส่งมอบเดือนก.พ.เพิ่มขึ้น 1.01 ดอลลาร์ ปิดที่ 77.32 ดอลลาร์/บาร์เรล<br><br>สัญญาน้ำมันดิบตลาดนิวยอร์กปิดพุ่งขึ้นเมื่อคืนนี้ (28 ธ.ค.) โดยสัญญาน้ำมันดิบทะยานขึ้นเหนือระดับ 79 ดอลลาร์/บาร์เรลในระหว่างวัน หลังจากมีการพยากรณ์ว่าจะสหรัฐจะเผชิญกับสภาพอากาศที่หนาวเหน็บในสัปดาห์หน้า นอกจากนี้ ตลาดยังได้รับแรงหนุนจากการคาดการณ์ที่ว่าสต็อกน้ำมันดิบในรอบสัปดาห์ที่แล้วของสหรัฐจะลดลง <br>