วันอังคารที่ 27 ตุลาคม พ.ศ. 2552 07:15 <br><br>สัญญาทองคำตลาดนิวยอร์กปิดร่วงลงหนักสุดในรอบกว่า 1 สัปดาห์ หลังจากค่าเงินดอลลาร์ดีดตัวขึ้น<br><br>สัญญาทองคำตลาด COMEX (Commodity Exchange) ส่งมอบเดือนธ.ค.ปิดที่ 1,042.80 ดอลลาร์/ออนซ์ ดิ่งลง 13.60 ดอลลาร์ หลังจากเคลื่อนตัวในช่วง 1,060.80-1,038.20 ดอลลาร์<br><br>ขณะที่สัญญาโลหะเงินส่งมอบเดือนธ.ค.ปิดที่ 17.095 ดอลลาร์/ออนซ์ ลดลง 62.80 เซนต์<br><br>ส่วนสัญญาพลาตินัมส่งมอบเดือนม.ค.ปิดที่ 1,345.80 ดอลลาร์/ออนซ์ ดิ่งลง 23.70 ดอลลาร์ และสัญญาพัลลาเดียมส่งมอบเดือนธ.ค.ปิดที่ 333.25 ดอลลาร์/ออนซ์ ลดลง 6.20 ดอลลาร์<br><br>มาร์ตี้ แมคนีล นักวิเคราะห์จากบริษัท อาร์เอฟ แลฟเฟอร์ตี้ อิงค์ ในนิวยอร์ก ทองคำได้รับแรงกดดันจากค่าเงินดอลลาร์ที่พุ่งขึ้น 0.8% เมื่อเทียบกับ 6 สกุลเงินหลักๆในตะกร้าสกุลเงิน<br><br>