วันอังคารที่ 6 ตุลาคม พ.ศ. 2552 07:43 <br><br>ทองคำนิวยอร์กดอลล์อ่อนหนุนทองคำปิดพุ่ง13.50$<br><br>วันนี้(6ตุลาคม) สัญญาทองคำตลาดนิวยอร์กปิดพุ่งขึ้นแตะระดับสูงสุดในรอบกว่า 1 สัปดาห์เมื่อคืนนี้ (5 ต.ค.) เพราะได้รับปัจจัยบวกจากค่าเงินดอลลาร์ที่อ่อนตัวลง ซึ่งช่วยกระตุ้นักลงทุนให้เข้าซื้อสัญญาสินค้าโภคภัณฑ์ รวมถึงทองคำและน้ำมันดิบ นอกจากนี้ ตลาดทองคำยังได้รับแรงหนุนจากรายงานดัชนีภาคบริการที่แข็งแกร่งเกินคาดของสหรัฐ<br><br>บลูมเบิร์กรายงานว่า สัญญาทองคำตลาด COMEX (Commodity Exchange) ส่งมอบเดือนธ.ค.พุ่งขึ้น 13.50 ดอลลาร์ หรือ 1.3% หรือ 1.3% แตะที่ 1,017.80 ดอลลาร์ หลังจากเคลื่อนตัวในช่วง 1018.0-1002.8 ดอลลาร์ ขณะที่สัญญาโลหะเงินส่งมอบเดือนธ.ค.เพิ่มขึ้น 30.5 เซนต์ ปิดที่ 16.535 ดอลลาร์/ออนซ์<br><br>แมท เซมาน นักวิเคราะห์ด้านโลหะมีค่าจากบริษัท LaSalle Futures Group ในเมืองชิคาโกกล่าวว่า สัญญาทองคำได้รับแรงหนุนจากค่าเงินดอลลาร์ที่ร่วงลง 0.5% โดยเฉลี่ยเมื่อเทียบกับ 6 สกุลเงินหลักๆ ซึ่งกระตุ้นนักลงทุนให้เข้าซื้ออย่างคึกคัก<br><br>นอกจากนี้ ตลาดทองคำยังได้รับปัจจัยบวกหลังจากสถาบันจัดการด้านอุปทาน (ISM) ของสหรัฐเปิดเผยว่า ดัชนีภาคบริการเดือนก.ย.พุ่งขึ้นแตะระดับ 50.9 จุด ซึ่งมากกว่าที่นักวิเคราะห์ส่วนใหญ่คาดว่าจะอยู่ที่ 50.0 จุดโดยดัชนีที่สูงกว่า 50 บ่งชี้ถึงการขยายตัว กองทุน SPDR Gold Trust ซึ่งเป็นกองทุน ETF ทองรายใหญ่ที่สุดในโลก เปิดเผยว่า ทางกองทุนได้ถือครองทองคำเพิ่มขึ้น 1.22 ตัน แตะระดับ 1,096.55 ตัน ณ วันที่ 2 ต.ค.ที่ผ่านมา <br>