รายงานการซื้อขายตลาดอนุพันธ์(TFEX)วันนี้ มีการซื้อขายรวม 12,836 สัญญา เป็น SET50 Index Futures จำนวน 7,671 สัญญา โดยสัญญา S50U09 มีปริมาณการซื้อขาย 6,423 สัญญา, สัญญา S50Z09 มีปริมาณการซื้อขาย 1,207 สัญญา, สัญญา S50H10 มีปริมาณการซื้อขาย 20 สัญญา และสัญญา S50M10 มีปริมาณการซื้อขาย 21 สัญญา <br> ส่วน Single Stock Futures มี 814 สัญญา ADVANC Futures มีปริมาณการซื้อขาย 71 สัญญา, สัญญา BAY Futures มีปริมาณการซื้อขาย 2 สัญญา, สัญญา ITD Futures มีปริมาณการซื้อขาย 15 สัญญา, สัญญา KTB Futures มีปริมาณการซื้อขาย 227 สัญญา, สัญญา LH Futures มีปริมาณการซื้อขาย 177 สัญญา, <br>         สัญญา PTT Futures มีปริมาณซื้อขาย 3 สัญญา, สัญญา PTTEP Futures มีปริมาณการซื้อขาย 122 สัญญา, สัญญา QH Futures มีปริมาณการซื้อขาย 18 สัญญา, สัญญา SCC Futures มีปริมาณการซื้อขาย 11 สัญญา และสัญญา TTA Futures มีปริมาณการซื้อขาย 168 สัญญา <br>         ขณะที่ สัญญา BANPU Futures, สัญญา BBL Futures, สัญญา KBANK Futures และ สัญญา SCB Futures ไม่มีปริมาณการซื้อขาย <br>         ส่วน Gold Futures มีปริมาณการซื้อขาย 3,383 สัญญา <br>         สำหรับ SET50 Options มีการซื้อขายรวม 968 สัญญา แบ่งเป็น คอลออปชั่น จำนวน 675 สัญญา และพุทออปชั่น <br>จำนวน 293 สัญญา <br>         นักลงทุนสถาบันซื้อสุทธิ 289 สัญญา นักลงทุนต่างชาติซื้อสุทธิ 1,939 สัญญา และ นักลงทุนในประเทศขายสุทธิ 2,228 <br>สัญญา <br>         นายพงศ์ภัทร สิริพิพัฒน์ นักวิเคราะห์อนุพันธ์และเทคนิค บมจ. หลักทรัพย์ เคจีไอ(ประเทศไทย) กล่าวว่า ภาพรวม TFEX วันนี้ เปิดไม่ค่อยเปลี่ยนแปลงจากเมื่อวาน ก่อนจะค่อยๆ ปรับตัวสูงขึ้น โดยได้รับปัจจัยบวกจากปัจจัยตลาดต่างประเทศ คือ ประเทศจีน ซึ่งคล้ายๆ กับเป็น ก.ล.ต.ที่ออกมาบอกว่าจะทำหน้าที่ให้ดีที่สุดเพื่อการพัฒนาตลาดหุ้นจีน ตลาดเลยตีความว่าน่าจะเป็นสัญญาณบวกสำหรับตลาดหุ้นจีน ซึ่งก่อนหน้านี้ได้รับปัจจัยลบจากทางด้านทางการที่มาควบคุมการผลิตส่วนเกินและสินเชื่อที่ไม่เกี่ยวกับภาคการผลิตที่แท้จริง <br>         ขณะที่ SET บ้านเราก็ค่อยๆ ปรับตัวขึ้นต่อเนื่องขึ้นมาด้วย <br>         อีกปัจจัยคือ แรงซื้อของหุ้นในกลุ่มสื่อสารขึ้นมาค่อนข้างแรง ไม่ว่าจะเป็น ADVANC และ DTAC ซึ่ง DTAC ขึ้นมา 9% ADVANC โดยได้ประโยชน์จากความชัดเจนเรื่องการประมูล 3G ซึ่งน่าจะมีการประมูลในเดือน พ.ย.นี้ <br>         ส่วนแนวโน้มวันพรุ่งนี้ ต้องดูแนวต้านของ S50U09 ที่บริเวณ 474 จุด ถ้าผ่านไปได้ก็อาจจะเป็นปัจจัยบวกในช่วงสั้น แนวรับแรก 466 จุด แนวรับถัดไป 462 จุด ส่วน SET50 Index แนวต้าน 477 จุด และ 486 จุด แนวรับ 471 จุด <br>         กลยุทธ์การลงทุน แนะนำว่าในระยะสั้น ปิดสถานะ Long หรือ เปิดสถานะ Short ถ้าไม่ผ่านแนวต้านดังกล่าว <br><br>         โดยตลาดวันนี้ดัชนีอ้างอิง SET50 Index ปิดที่ 475.11 จุด เพิ่มขึ้น 8.05 จุด (+1.72%) <br><br>         ด้านตลาดทองล่วงหน้า (Gold Futures) ซึ่งวันนี้สัญญาเดือนตุลาคม (GFV09) ปิดที่ 15,710 กรอบการเคลื่อนไหวของราคาอยู่ในช่วง 15,640  15,720 ปริมาณการซื้อขาย 2,707 สัญญา ขณะที่การซื้อขาย Gold Futures ทุกซี่รี่ มีสัญญารวม 3,338 สัญญา <br>         นายโกสินทร์ เจือศิริภักดี ผู้จัดการฝ่ายการตลาด บริษัทจีที เวลธ์ แมเนจเมนท์ จำกัด กล่าวว่า บรรยากาศการซื้อขายทองคำล่วงหน้าในตลาดอนุพันธ์คึกคักอย่างมาก ปริมาณการซื้อขายทำสถิติสูงสุดใหม่อีกครั้งที่ 3,383 สัญญา เป็นผลมาจากราคาทองคำในตลาดโลกที่เคลื่อนตัวไปทดสอบเส้นแนวโน้มขาขึ้นและสามารถเคลื่อนตัวผ่านแนวต้านที่สำคัญบริเวณ 975 เหรียญมาได้ <br>         ขณะที่ตลาดอนุพันธ์บ้านเราได้รับอานิสงส์จากการปรับขึ้นของราคาทองคำในตลาดโลกด้วยเช่นกัน อย่างไรก็ตามนักลงทุนส่วนใหญ่ที่เปิดสัญญาซื้อในช่วงสัปดาห์ที่ผ่านมาตัดสินใจที่จะปิดสัญญา เนื่องจากได้ผลตอบแทนตามที่ต้องการแล้ว ทำให้ราคาทองคำล่วงหน้าในตลาดอนุพันธ์ปรับตัวขึ้นน้อยกว่าตลาดโลก <br>         สำหรับแนวโน้มราคาทองคำยังอยู่ในขาขึ้น โดยมีแนวต้านที่สำคัญถัดไปที่บริเวณ 995 เหรียญ ส่วนแนวรับอยู่ที่ 975 เหรียญ ทั้งนี้ทั้งนั้นขอให้ท่านนักลงทุนใช้ความระมัดระวังในการลงทุน เนื่องจากความผันผวนของราคาทองในตลาดโลกกลับมาเพิ่มขึ้นอีกครั้ง จึงควรติดตามตลาดอย่างใกล้ชิด<br><br>