23 กุมภาพันธ์ 2553 เวลา 07:22 น.<br>สัญญาทองคำตลาดนิวยอร์กปิดลบ หลังตลาดหุ้น-ตลาดเงินผันผวน<br><br>สัญญาทองคำตลาด COMEX (Commodity Exchange) ส่งมอบเดือนเม.ย.ปิดที่ 1,113.10 ดอลลาร์/ออนซ์ ลดลง 9.00 ดอลลาร์ หลังจากเคลื่อนตัวในช่วง 1,110.00-1,131.50 ดอลลาร์<br><br>ขณะที่สัญญาโลหะเงินส่งมอบเดือนมี.ค.ปิดที่ 16.222 ดอลลาร์/ออนซ์ ลดลง 19.10 เซนต์<br><br>ส่วนสัญญาพลาตินั่มส่งมอบเดือนเม.ย.ปิดที่ 1,531.90 ดอลลาร์/ออนซ์ ลดลง 11.70 ดอลลาร์ และสัญญาพัลลาเดียมส่งมอบเดือนมี.ค.ปิดที่ 442.10 ดอลลาร์/ออนซ์ ลดลง 25.00 เซนต์<br><br>ไอเอ็มเอฟเตรียมนำทองคำน้ำหนัก 191.3 เมตริกตันออกขายในตลาดเปิดเร็วๆนี้ โดยมีเป้าหมายที่จะระดมทุนเพื่อปล่อยกู้ให้กับประเทศต่างๆที่ต้องการความช่วยเหลือด้านการเงิน ขณะที่นักลงทุนกังวลว่าการที่ไอเอ็มเอฟนำทองคำออกขายในตลาดเปิดจะส่งผลให้ซัพพลายทองคำในตลาดเพิ่มขึ้นและกดดันราคาร่วงลง โดยนักวิเคราะห์คาดว่าแนวรับของราคาทองคำจะถอยลงไปอยู่ที่ 1,070-1,080 ดอลลาร์<br><br><br>