สัญญาณทางเทคนิค ระบุว่า ราคาทองคำยังมีแนวโน้มปรับตัวลดลงต่อหลังดอลลาร์เริ่มแข็งค่าขึ้น รวมทั้งผลกระทบจากการเทขายของนักลงทุน ...<br><br>สำนักข่าวต่างประเทศรายงานเมื่อวันที่ 24 ม.ค. ว่า ทิศทางราคาทองคำตลาดโลกอ่อนค่าลงต่ำกว่าระดับ 1,100 ดอลลาร์สหรัฐฯ หลังการแข็งค่าขึ้นของดอลลาร์สหรัฐฯ ส่งผลให้สัญญาณทางเทคนิคชี้ว่าราคาทองคำยังมีแนวโน้มปรับตัวลดลงต่อ โดยราคาทองคำเมื่อช่วงปลายสัปดาห์ที่ผ่านมา ปรับลดลงอีกครั้ง โดยลดลงถึง 17.10 ดอลลาร์สหรัฐฯ อยู่ที่ระดับ 1,094.20 ดอลลาร์สหรัฐฯ  <br><br>ปัจจัยดังกล่าวได้รับผลกระทบจากการเทขายของนักลงทุน ที่ดึงเงินลงทุนออกจากกลุ่มสินทรัพย์ที่มีความเสี่ยงจากความไม่มั่นใจในระบบเศรษฐกิจโลกที่หลายภูมิภาคเริ่มมีแนวโน้มชะลอตัวอย่างเห็นได้ชัด ทำให้ราคาทองคำในประเทศ<br><br>ทั้งนี้ ราคาทองคำในประเทศ เมื่อวันเสาร์ที่ผ่านมา ปิดการซื้อขายที่ราคาทองคำแท่ง 96.5% รับซื้อ 17,150 บาท ขายออก 17,250 บาท และราคาทองรูปพรรณ รับซื้อ 16,903.40 บาท ขายออก 17,650 บาท.<br><br><br><br>