วันศุกร์ที่ 6 พฤศจิกายน พ.ศ. 2552 09:18 <br><br>ธนาคารกรุงศรีอยุธยา รายงาน เงินบาทเปิดตลาดเช้านี้อยู่ที่ระดับ 33.40/42 ปรับตัวแข็งค่าเล็กน้อย<br><br>นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.40/42 บาท/ดอลลาร์ ปรับตัวแข็งค่าจากเย็นวานนี้ที่ระดับ 33.41/43 บาท/ดอลลาร์ เป็นผลจากการแข็งค่าของเงินสกุลหลักต่างประเทศ และการประกาศคงอัตราดอกเบี้ยคงที่ของธนาคารกลางยุโรป(ECB) และธนาคารกลางอังกฤษ(BOE)<br><br>&quot;major currency ขยับแข็งค่าเมื่อคืนที่ผ่านมา บ้านเรา(เงินบาท)ก็เลยขยับตามด้วย วันนี้(เงินบาท)แนวโน้มแข้งค่าได้อีกแต่คงขยับได้ไม่มาก&quot; นักบริหารเงิน กล่าว<br><br>โดยวันนี้ตลาดจับตามองปัจจัยในประเทศจากทิศทางการเคลื่อนไหวของตลาดหุ้น และความขัดแย้งทางการเมืองกับประเทศเพื่อนบ้านที่มีความชัดเจนส่อไปในทางที่จะมีความรุนแรงเพิ่มมากขึ้น ซึ่งส่งผลทางจิตวิทยาของนักลงทุน<br><br>สำหรับความเคลื่อนไหวของสกุลเงินหลักต่างประเทศช่วงเปิดตลาดเช้านี้ เงินเยนอยู่ที่ระดับ 90.66/70 เยน/ดอลลาร์ ปรับตัวอ่อนค่าจากเย็นวานี้ที่ระดับ 90.18/21 เยน/ดอลลาร์ ขณะที่เงินยูโรอยู่ที่ระดับ 1.4864/4867 ดอลลาร์/ยูโร ปรับตัวแข็งค่าเล็กน้อยจากวานนี้ที่ระดับ 1.4842/4845 ดอลลาร์/ยูโร       <br><br>นักบริหารเงิน คาดว่า เงินบาทวันนี้จะเคลื่อนไหวอยู่ในกรอบระหว่าง 33.37-33.43 บาท/ดอลลาร์<br><br>