ตลาดหุ้นเอเชียดิ่งลงอย่างหนักตามทิศทางตลาดหุ้นสหรัฐเมื่อคืนนี้ โดยดัชนีนิกเคอิทำสถิติต่ำสุดในรอบ 26 ปี<br><br>ดัชนีนิกเคอิ ในช่วงเช้าวันนี้ดิ่งลงไปเกือบ 105 จุด หรือ 1.44 เปอร์เซ็นต์ เคลื่อนไหวอยู่ที่ 7,175 จุด เป็นการดิ่งลงอย่างต่อเนื่องหลังจากที่วานนี้ดัชนีปรับลดลงไปถึง 3.8 เปอร์เซ็นต์ ส่งผลให้ดัชนีนิกเคอิในวันนี้ อยู่ที่ระดับต่ำสุดในรอบ 26 ปี นับตั้งแต่วันที่ 7 ตุลาคม 2525 ซึ่งดัชนีร่วงลงไปอยู่ที่ 7,115 จุด<br><br>การปรับลดอย่างรุนแรงของดัชนีตลาดหุ้นญี่ปุ่น เป็นไปในทิศทางเดียวกันกับตลาดหุ้นสหรัฐ ที่รูดลงไปอย่างหนักจนหลุด 7,000 จุด เมื่อคืนนี้ เนื่องจากความกังวลของนักลงทุนต่อข่าวที่สถาบันการเงินรายใหญ่อย่าง เอไอจี เตรียมขอรับเงินช่วยเหลือจากรัฐบาลสหรัฐอีก 30,000 ล้านดอลลาร์สหรัฐ หลังจากไตรมาสสุดท้ายขาดทุนมโหฬารไปกว่า 61,000 ล้านดอลลาร์สหรัฐ<br>