สำนักข่าวอินโฟเควสท์ (IQ) -- ศุกร์ที่ 5 มีนาคม 2553 09:12:16 น.<br>ตลาดหุ้นเอเชียส่วนใหญ่ปรับตัวขึ้นเช้านี้ หลังจากสหรัฐเผยจำนวนชาวอเมริกันที่ขอรับสวัสดิการว่างงานครั้งแรกในรอบสัปดาห์ที่สิ้นสุด ณ วันที่ 27 ก.พ.ลดลง 29,000 ราย และสื่อญี่ปุ่นรายงานว่า ธนาคารกลางญี่ปุ่นอาจจะผ่อนปรนนโยบายการเงินเพิ่มเติม<br><br>ดัชนีนิกเกอิตลาดหุ้นญี่ปุ่นเปิดวันนี้ที่ 10,254.61 จุด เพิ่มขึ้น 108.89 จุด ส่วนดัชนีฮั่งเส็งตลาดหุ้นฮ่องกงเปิดวันนี้ที่ 20,820.97 จุด บวก 245.19 จุด ขณะที่ดัชนีเซี่ยงไฮ้คอมโพสิตตลาดหุ้นจีนบวก 0.11% แตะ 3,026.64 จุด ดัชนีคอมโพสิตตลาดหุ้นโซลเปิดวันนี้ที่ 1,624.80 จุด เพิ่มขึ้น 6.60 จุด ส่วนดัชนีเวทเต็ดตลาดหุ้นไต้หวันเปิดวันนี้ที่ 7,659.76 บวก 89.96 จุด ดัชนี S&amp;P/ASX 200 ตลาดหุ้นออสเตรเลียเปิดวันนี้ที่ 4,753.90 จุด เพิ่มขึ้น 3.40 จุด และดัชนีสเตรทส์ไทม์ตลาดหุ้นสิงคโปร์เปิดวันนี้ที่ 2,787.25 บวก 18.55 จุด<br><br>