วันพุธที่ 6 มกราคม พ.ศ. 2553 09:11 <br><br>ธนาคารกรุงศรีอยุธยา รายงาน เงินบาทเปิด 33.15/17 ใกล้เคียงวานนี้ คาดระหว่างวันอยู่ในกรอบ 33.10/25<br><br>นักบริหารเงินธนาคารกรุงศรีอยุธยา กล่าวว่า เงินบาทเปิดตลาดเช้าวันนี้อยู่ที่ระดับ 33.15/17 บาท/ดอลลร์ ใกล้เคียงกับตอนปิดตลาดวานนี้<br><br>ส่วนสกุลเงินต่างประเทศอย่างค่าเงินเยนและค่าเงินยูโร เปิดตลาดเช้านี้ก็ยังเคลื่อนไหวใกล้เคียงกับตอนปิดตลาดวานนี้ที่ระดับ 91.57/59 เยน/ดอลลาร์ และ 1.4350/53 ดอลลาร์/ยูโร<br><br>&quot;คาดว่าระหว่างวันเงินบาทน่าจะวิ่งอยู่ในกรอบ เพราะ 2 วันตั้งแต่เปิดหลังปีใหม่มาค่อนข้างจะแข็งค่าลงเร็วไปทำ Low แถว 33.12 วันนี้ก็น่าจะมีการรีบาวน์กลับขึ้นได้บ้างแต่ก็ไม่น่าจะวิ่งเกิน 2 วันที่แล้ว&quot;นักบริหารเงินกล่าว<br><br>สำหรับปัจจัยสำคัญที่ต้องติดตามในวันนี้ นอกจากตัวเลขเศรษฐกิจของสหรัฐที่ต้องจับตามมองเป็นพิเศษคือ สถาบันจัดการด้านอุปทานของสหรัฐ (ISM) เปิดเผยดัชนีภาคบริการเดือน ธ.ค.แล้ว ก็ยังจะมี ADP Employer Services เปิดเผยตัวเลขการจ้างงานทั่วประเทศเดือน ธ.ค., สำนักงานสารสนเทศด้านการพลังงานของสหรัฐ (EIA) เปิดเผยตัวเลขสต็อกน้ำมันรายสัปดาห์ และธนาคารกลางสหรัฐ (เฟด) เปิดเผยรายงานการประชุมเมื่อวันที่ 15-16 ธ.ค. <br><br>นอกจากนี้ ตัวเลขเศรษฐกิจทางฝั่งยุโรปก็น่าสนใจเช่นกัน ทั้งตัวเลขเงินเฟ้อ และตัวเลขภาคอุตสาหกรรมซึ่งน่าจะมีผลต่อตลาดเช่นกัน<br><br>นักบริหารเงินคาดว่า กรอบการเคลื่อนไหวของเงินบาทในวันนี้น่าจะอยู่ระหว่าง 33.10 - 33.25 บาท/ดอลลาร์ต่อไป<br><br>