อิหร่านตั้งเป้าอัตราการขยายตัวทางเศรษฐกิจเติบโตระดับ 8% ไปจนถึงปี 2558 ภายใต้แผนระยะ 5 ปีที่ประธานาธิบดีมาห์มูด อามาดิเนจาด นำเสนอต่อรัฐสภา <br><br>แต่หนังสือพิมพ์เดลีอิหร่าน กล่าวว่า อามาดิเนจาด ให้ตัวเลขสนับสนุน แผนปี 2553-2558 ซึ่งยื่นเมื่อวันอาทิตย์ที่ผ่านมาโดยยึดอัตราเงินเฟ้อที่ประมาณ 12%<br><br>ทั้งนี้ข้อมูลจากทางการอิหร่านระบุว่าอัตราการขยายตัวในช่วง 15 ปีที่ผ่านมาอยู่ที่ระดับใกล้ 5% แต่ปี 2552 ลดลงมาที่ 2.5% และเงินเฟ้อที่ 13% หลังจากพุ่งถึง 30% ในปี 2551<br><br>อิหร่านเดลี กล่าวอีกว่า คาดการณ์เศรษฐกิจยึดบนพื้นฐานราคาน้ำมทีที่ 65 ดอลลาร์สหรัฐต่อบาร์เรล ซึ่งมีสัดส่วน 80% ของการส่งออกของอิหร่าน อย่างไรก็ตาม คาดหมายว่ากลุ่มน้ำมันจะลดลงประมาณ 10% ในสัดส่วนการส่งออกทั้งหมด<br><br>อิหร่านวางแผนลงทุน 20 ล้านดอลลาร์สหรัฐต่อปี ไปจนถึงปี 2558 เพื่อพัฒนาขีดความสามารถในการผลิตน้ำมันและก๊าซ  โดยจะเชิญชวนต่างชาติและภาคเอกชนเข้ามาร่วมลงทุนพัฒนาอุตสาหกรรมก๊าซของอิหร่าน<br><br>