วันพฤหัสบดีที่ 17 ธันวาคม พ.ศ. 2552 07:07 <br><br>FEDส่งสัญญาณถอนมาตรการกระตุ้นศก.ส่งผลดาวโจนส์ปิดลบ10.88จุด<br><br>ดัชนีดาวโจนส์ตลาดหุ้นนิวยอร์กปิดลบเมื่อคืนนี้ (16 ธ.ค.) หลังจากธนาคารกลางสหรัฐ (เฟด) ส่งสัญญาณว่า จะเริ่มถอนมาตรการกระตุ้นเศรษฐกิจในปีหน้า รวมถึงโครงการเข้าซื้อตราสารหนี้และหลักทรัพย์ที่มีสัญญาจำนองค้ำประกันของหน่วยงานที่ได้รับการสนับสนุนจากรัฐบาล ซึ่งทำให้นักลงทุนกังวลว่าการถอนมาตรการดังกล่าวจะส่งผลกระทบต่อการฟื้นตัวทางเศรษฐกิจ<br>          <br>ดัชนีเฉลี่ยอุตสาหกรรมดาวโจนส์ลดลง 10.88 จุด หรือ 0.10% ปิดที่ 10,441.12 จุด ดัชนี S&amp;P 500 เพิ่มขึ้น 1.25 จุด หรือ 0.11% ปิดที่ 1,109.18 จุด และดัชนี Nasdaq ดีดขึ้น 5.86 จุด หรือ 0.27% ปิดที่ 2,206.91 จุด<br>          <br>ปริมาณการซื้อขายในตลาดหุ้นนิวยอร์กมีอยู่ราว 1.16 พันล้านหุ้น มีจำนวนหุ้นบวกมากกว่าหุ้นลบในอัตราส่วน 2 ต่อ 1 ส่วนปริมาณการซื้อขายในตลาด Nasdaq มีอยู่ราว 2.11 พันล้านหุ้น<br>          <br>ภาวะการซื้อขายในตลาดหุ้นนิวยอร์กซบเซาลง หลังจากคณะกรรมการเฟดจะค่อยๆชะลอการเข้าซื้อหลักทรัพย์และตราสารหนี้ ซึ่งรวมถึงการเข้าซื้อหลักทรัพย์ที่มีสัญญาจำนองค้ำประกันของหน่วยงานที่ได้รับการสนับสนุนจากรัฐบาล วงเงินรวม  1.25 ล้านล้านดอลลาร์ และคาดว่าธุรกรรมดังกล่าวจะสิ้นสุดลงภายในไตรมาสแรกของปี 2553 พร้อมระบุว่าจะมีการประเมินช่วงเวลาและปริมาณการเข้าซื้อหลักทรัพย์ เพราะเห็นว่าเศรษฐกิจและสภาวะในตลาดการเงินเริ่มฟื้นตัวขึ้นแล้ว<br>          <br><br>