สัญญาทองคำตลาดนิวยอร์กปิดพุ่งเหนือระดับ 1,000 ดอลลาร์/ออนซ์ เมื่อคืนนี้ (11 ก.ย.) หลังเงินดอลลาร์ที่อ่อนค่าติดต่อกันนานสุดในรอบ 6 เดือน หนุนให้นักลงทุนหันมาซื้อทองคำมากขึ้น  สัญญาทองคำตลาด COMEX ส่งมอบเดือนธ.ค.พุ่ง 9.60 ดอลลาร์ ปิดที่ 1,006.40 ดอลลาร์/ออนซ์ ซึ่งถือเป็นระดับปิดสูงสุดนับตั้งแต่เดือนมีนาคมปีที่แล้ว และเป็นการปิดเหนือระดับ 1,000 ดอลลาร์เป็นครั้งแรกนับตั้งแต่เดือนกุมภาพันธ์ที่ผ่านมา <br>         ขณะที่สัญญาโลหะเงินส่งมอบเดือนธ.ค.ปิดที่ 16.70 ดอลลาร์/ออนซ์ เพิ่มขึ้น 3 เซนต์ <br>         ส่วนสัญญาพลาตินัมส่งมอบเดือนต.ค.ปิดที่ 1,320.70 ดอลลาร์/ออนซ์ พุ่ง 31 ดอลลาร์ และสัญญาพัลลาเดียมส่งมอบเดือนธ.ค.ปิดที่ 294.50 ดอลลาร์/ออนซ์ เพิ่มขึ้น 1.05 ดอลลาร์ <br>         นักวิเคราะห์กล่าวว่าเงินดอลลาร์ที่อ่อนค่าลงเป็นปัจจัยหลักที่หนุนให้ราคาทองคำพุ่งสูง โดยดัชนีดอลลาร์สหรัฐร่วงติดต่อกันถึง 6 ครั้งจนแตะระดับต่ำสุดในรอบ 11 เดือน ซึ่งถือว่าลดลงต่อเนื่องยาวนานสุดนับตั้งแต่เดือนมีนาคมที่ผ่านมา   <br>         &quot;เงินดอลลาร์อ่อนค่าลงอันเนื่องมาจากความวิตกเกี่ยวกับเงินเฟ้อ ซึ่งนั่นทำให้ราคาทองคำสูงขึ้น&quot; ลีโอนาร์ด แคปแลน ประธานบริษัท โพรสเปคเตอร์ แอสเซ็ท แมเนจเมนท์ ในอิลลินอยส์ กล่าว <br>         &quot;เงินดอลลาร์ที่อ่อนค่าลงอย่างต่อเนื่องทำให้ราคาทองคำพุ่งสูง&quot; มิเกล เปเรซ-ซานทัลลา รองประธานฝ่ายขายบริษัท เฮอเรียส พรีเชียส เมทัลส์ แมเนจเมนท์ ในนิวยอร์ก กล่าว &quot;แต่หากเงินดอลลาร์แข็งค่าขึ้น ราคาทองคำอาจร่วงลงถึง 4 ดอลลาร์ ตอนนี้ทุกคนจึงจับตาดูเงินดอลลาร์เพื่อกำหนดทิศทางของราคาทองคำต่อไป&quot;<br>  <br><br>