สำนักข่าวต่างประเทศรายงานว่า การซื้อขายหุ้นในตลาดหุ้นสหรัฐฯเมื่อคืนที่ผ่านมา(1 ก.ย.2552)ย ดัชนีตลาดหุ้นสหรัฐฯปรับลดลงกว่า 1% ในหุ้นทุกกลุ่ม หุ้นกลุ่มพลังงานและเหมืองแร่ถูกเทขายมากที่สุด เนื่องจากราคาน้ำมันดิบและแร่สำคัญอย่างทองแดงดิ่งลงฮวบฮาบ หลังจากมีแรงเทขายอย่างหนักในหุ้นย่านเอเชีย โดยเฉพาะตลาดหุ้นจีนที่ร่วงลงถึง 6.7% จากความกังวลวมาตรการคุมเข้มการปล่อยกู้ของภาคสถาบันการเงินของรัฐบาลจีนซึ่งอาจส่งกระทบต่อการขยายตัวทางเศรษฐกิจ   <br><br> <br><br>หลังปิดตลาด ดัชนีเฉลี่ยหุ้นอุตสาหกรรมดาวโจนส์ ปิดตลาดที่ระดับ 9,496.28 จุด ลดลง 47.92 จุด หรือ 0.50% ดัชนีแนสแดค ปิดที่ 2,009.06 จุด ลดลง 19.71 จุด หรือ 0.97% และดัชนีเอสแอนด์พี ปิดที่ 1,020.62 จุด ลดลง 8.31 จุด หรือ 0.81% <br><br> <br><br>ส่วนตลาดหุ้นยุโรป ดัชนี FTSE 100 ตลาดลอนดอน ปิดทำการ ดัชนี DAX ตลาดแฟรงก์เฟิร์ต ปิดที่ 5,464.61 จุด ลดลง 52.74 จุด หรือ 0.96% และดัชนี CAC 40 ตลาดปารีส ปิดที่ 3,653.54 จุด ลดลง 39.60 จุด หรือ 1.07% <br><br>ด้านราคาน้ำมันดิบที่ตลาดล่วงหน้านิวยอร์ค(ไนเม็กซ์) ลดลงต่ำกว่า70ดอลลาร์สหรัฐ/บาร์เรล โดยการซื้อขายเมื่อคืนที่ผ่านมาลดลงถึง 2.78 ดอลลาร์สหรัฐ ปิดตลาดที่ระดับ 69.96 ดอลลาร์สหรัฐ/บาร์เรล  ส่วนราคาน้ำมันดิบเบรนต์ ตลาดลอนดอน ปิดที่ 69.65 ดอลลาร์สหรัฐ/บาร์เรล ลดลง 3.14 ดอลลาร์สหรัฐ <br><br><br><br>