คมชัดลึก :พาณิชย์ผนึกสมาคมค้าทองคำ หนุนจัดตั้งระบบซื้อขายทองคำผ่านอินเทอร์เน็ต หวังลดความผันผวนของราคา เพิ่มช่องทางซื้อขายหลังตลาดซบเซา เหตุผู้ลงทุนหันไปซื้อขายผ่านตลาดล่วงหน้ามากขึ้น หวั่นอีก 5 ปีร้านทองหาย 90% <br><br>โฆษณาโดย Google<br>ลดน้ำหนัก สูตรดารา<br>ลดเร็วไม่เสียสุขภาพดูแลระบบขับถ่าย ลด 5-7 กก/ด. สูตรนี้สวยแน่<br>www.healthlife4u.com/perfectshape/t<br>ประกันรถยนต์ ผ่อน0% 10งวด<br>คำนวณราคา Online ทันที 20 บริษัท ฟรี รถใช้ระหว่างซ่อม+น้ำมัน 600 บ.<br>www.silkspan.com/carinsurance<br>เศรษฐกิจแบบนี้ลงทุนอะไรดี<br>ทำธุรกิจmlm สร้างเงินได้ตลอดชีวิต ลงทะเบียนเพื่อเรียนรู้วิธีการทำฟรี<br>clickmoney28.thport.com<br> นายยรรยง พวงราช ปลัดกระทรวงพาณิชย์ กล่าวภายหลังหารือร่วมกับสมาคมค้าทองคำ ถึงสถานการณ์ราคาทองคำที่มีความผันผวนในขณะนี้ ว่า กระทรวงพาณิชย์ จะร่วมกับสมาคมค้าทองคำ เปิดช่องทางการซื้อขายทองคำผ่านระบบอินเทอร์เน็ต เพื่อให้การซื้อขายทองคำแท่งสะดวกมากขึ้น โดยกระทรวงจะตั้งคณะทำงานขึ้นมาพิจารณายกร่างระเบียบกำหนดคุณสมบัติผู้ซื้อและผู้ขาย รวมทั้งแนวทางการคุ้มครองผู้บริโภคจากกลุ่มมิจฉาชีพ ซึ่งคณะทำงาน จะประกอบด้วย กรมการค้าภายใน กรมการค้าต่างประเทศ สมาคมค้าทองคำ และเจ้าหน้าที่ตำรวจ คาดว่าระเบียบจะแล้วเสร็จและสามารถเปิดการซื้อขายผ่านระบบอินเทอร์เน็ต ได้ในเดือนมีนาคม 2553<br><br> การส่งเสริมให้ซื้อขายทองผ่านทางออนไลน์เป็นการกระตุ้นให้มีการซื้อขายจริง และส่งมอบทองกันจริง จะช่วยสกัดการเก็งกำไรทองซึ่งทุกวันนี้มีการซื้อขายผ่านตั๋วทอง ที่มีการส่งมอบสินค้ากันภายหลังทำให้ราคาทองผันผวนมาก นายยรรยง กล่าว<br><br> ด้านนายจิตติ ตั้งสิทธิ์ภักดี นายกสมาคมค้าทองคำ กล่าวว่า ปัจจุบันการซื้อขายทองคำตามร้านค้าทั่วไปซึ่งปรับลดลงอย่างต่อเนื่อง เพราะประชาชนบางส่วนและนักลงทุนหันไปซื้อขายทองผ่านตลาดซื้อขายทองคำล่วงหน้ามากขึ้น ซึ่งปัจจุบันมีสัดส่วนสูงถึง 45% ทำให้การซื้อขายทองตามร้านค้าทองซบเซาลง ผู้ประกอบการจำเป็นต้องหาช่องทางใหม่เพื่อเพิ่มมูลค่าการค้า โดยมองว่าในอีก 5 ปีข้างหน้าร้านค้าทองทั่วประเทศต้องปิดกิจการลงมากถึง 90% เหลือเพียง 10% เท่านั้น หรือเหลือผู้ประกอบการการเพียง 600 ร้าน จากปัจจุบันที่มีจำนวน 6,000 ร้าน สำหรับแนวโน้มราคาทองคำเชื่อว่าปีนี้จะไม่พุ่งไปถึง 2 หมื่นบาทอย่างแน่นอน<br><br>