วันอังคารที่ 20 ตุลาคม พ.ศ. 2552 07:14 <br><br>ดาวโจนส์ปิดพุ่ง+96.28 จุดขานรับผลประกอบการเอกชน<br><br>ตลาดหุ้นสหรัฐ ดัชนีดาวโจนส์พุ่งขึ้น 96.28 จุด หรือ 0.96% ปิดที่ 10,092.19 จุด ดัชนี S&amp;P 500 ดีดขึ้น 10.23 จุด หรือ 0.94% ปิดที่ 1,097.91 จุด และดัชนี Nasdaq เพิ่มขึ้น 19.52 จุด หรือ 0.91% ปิดที่ 2,176.32 จุด ปริมาณการซื้อขายในตลาดหุ้นนิวยอร์กมีอยู่ราว 1.08 พันล้านหุ้น มีจำนวนหุ้นบวกมากกว่าหุ้นลบในอัตราส่วน 14 ต่อ 5 ส่วนปริมาณการซื้อขายในตลาด Nasdaq มีอยู่ราว 2 พันล้านหุ้น<br><br>ดัชนีดาวโจนส์ตลาดหุ้นนิวยอร์กปิดพุ่งขึ้นแตะระดับสูงสุดในรอบ 1 ปีเมื่อคืนนี้ (19 ต.ค.) ขานรับผลประกอบการที่แข็งแกร่งของบริษัทสหรัฐ รวมถึงบริษัท แกนเน็ทท์ โค อิงค์ และเท็กซัส อินสตรูเมนต์ ซึ่งข้อมูลดังกล่าวทำให้นักลงทุนเชื่อมั่นว่าเศรษฐกิจสหรัฐจะฟื้นตัวรวดเร็วกว่าที่นักวิเคราะห์ส่วนใหญ่คาดการณ์ไว้<br>