วันพุธที่ 10 ธันวาคม พ.ศ. 2551 07:36 <br><br>ตลาดหุ้นดาวโจนส์ของ สหรัฐกลับมาปรับลดลง เกือบ 200 จุด หลังการคาดการณ์เศรษฐกิจของหลายบริษัทไม่เป็นที่พอใจของนักลงทุน<br><br>ปิดการซื้อขายตลาดหุ้นสหรัฐ นักลงทุนเทขายหุ้นออกมาอย่างต่อเนื่อง หลังผิดหวังผลคาดการณ์ทางธุรกิจของหลายบริษัทยักษ์ใหญ่ ไม่ว่าจะเป็น เฟดเอ็กซ์ ที่ประกาศลดการคาดการณ์ผลประกอบการในปีหน้าลง เทกซัส อินสทรูเมนต์ ที่คาดว่าผลประกอบการไตรมาสสุดท้ายของปีนี้ รวมถึงปีหน้า อาจไม่เป็นไปตามเป้า รวมถึง โซนี่ ที่ประกาศปรับลดคนงานถึง 8,000 ตำแหน่ง<br><br>ด้านราคาน้ำมันดิบตลาดไนเม็กซ์ ลดลง 1.60 ดอลลาร์สหรัฐ ไปปิดที่ระดับ 42.11 ดอลลาร์สหรัฐ/บาร์เรล ทำให้หลังปิดตลาด ดัชนีหุ้นดาวโจนส์ ปิดที่ระดับ 8,691.33 จุด ลดลง 242.85 จุด แนสแดค ปิดที่ระดับ 1,547.34 จุด ลดลง 24.40 จุด และ เอสแอนด์พี ปิดที่ระดับ 888.67 จุด ลงไป 21.03 จุด<br><br>