วันอังคารที่ 6 ตุลาคม พ.ศ. 2552 07:44 <br><br>น้ำมันไนแม็กซ์ปิดบวก46เซนต์หลังตลาดหุ้น-ภาคบริการสหรัฐฟื้นตัว<br><br>วันนี้ (6ตุลาคม) บลูมเบิร์กรายงานว่า สัญญาน้ำมันดิบตลาดไนแม็กซ์ ส่งมอบเดือนพ.ย.เพิ่มขึ้น 46เซนต์ ปิดที่ 70.41 ดอลลาร์/บาร์เรล หลังจากเคลื่อนตัวในช่วง 71.00-68.50 ดอลลาร์ ขณะที่สัญญาน้ำมันฮีทติ้งออยล์ส่งมอบเดือนพ.ย.ร่วงลง 0.52 เซนต์ ปิดที่ 1.7916 ดอลลาร์/แกลลอน และสัญญาน้ำมันเบนซินส่งมอบเดือนพ.ย.ดีดขึ้น 1.30 เซนต์ ปิดที่ 1.7539 ดอลลาร์/แกลลอน ส่วนสัญญาน้ำมันดิบเบรนท์ที่ตลาด ICE กรุงลอนดอน ส่งมอบเดือนพ.ย.ลดลง 3 เซนต์ ปิดที่ 68.04 ดอลลาร์/บาร์เรล<br>          <br>ทิม อีแวนส์ นักวิเคราะห์ด้านพลังงานจากบริษัท Citi Futures Perspective ในนิวยอร์กกล่าวว่า นักลงทุนมีความเชื่อมั่นต่อภาพรวมเศรษฐกิจมากขึ้นหลังจากสถาบันจัดการด้านอุปทาน (ISM) ของสหรัฐเปิดเผยว่า ดัชนีภาคบริการเดือนก.ย.พุ่งขึ้นแตะระดับ 50.9 จุด ซึ่งมากกว่าที่นักวิเคราะห์ส่วนใหญ่คาดการณ์ไว้ โดยดัชนีที่สูงกว่า 50 บ่งชี้ถึงการขยายตัว<br>          <br>&quot;ภาคบริการในสหรัฐคิดเป็นร้อยละ 80 ของกิจกรรมทางเศรษฐกิจของประเทศ ซึ่งทำให้นักลงทุนคาดหวังว่าเมื่อภาคบริการฟื้นตัวขึ้นก็จะช่วยหนุนเศรษฐกิจและกระตุ้นดีมานด์พลังงานให้เพิ่มขึ้นด้วย หลังจากก่อนหน้านี้นักลงทุนผิดหวังอย่างมากต่ออัตราว่างงานในสหรัฐที่พุ่งขึ้นแตะระดับสูงสุดในรอบ 26 ปี&quot; อีแวนส์กล่าว<br>          <br>อีแวนส์ ยังกล่าวด้วยว่า ความเคลื่อนไหวของตลาดหุ้นเริ่มเข้ามามีอิทธิพลต่อทิศทางราคาน้ำมัน เพราะเมื่อตลาดหุ้นดีดตัวขึ้นจะยิ่งทำให้นักลงทุนมีความเชื่อมั่นและหันเข้าเทรดในตลาดสินค้าโภคภัณฑ์ นอกจากนี้ นักลงทุนยังจับตาดูโครงการนิวเคลียร์ของอิหร่าน และเหตุการณ์ <br>