วันจันทร์ที่ 21 ธันวาคม พ.ศ. 2552 07:42 <br><br>สรุปภาวะตลาดหุ้น น้ำมัน ทองคำ และตลาดเงินต่างประเทศ<br><br>ดัชนีดาวโจนส์ตลาดหุ้นนิวยอร์กปิดปรับตัวเพิ่มขึ้นเมื่อวันศุกร์ที่ผ่านมา (18 ธ.ค.) ขานรับการรายงานผลกระทบการที่สดใสจากกลุ่มบริษัทเทคโนโลยีรายใหญ่ ซึ่งทำให้นักลงทุนส่งแรงซื้อเข้ามาในตลาดกันอย่างคึกคัก<br>          <br>ดัชนีเฉลี่ยอุตสาหกรรมดาวโจนส์ปิดบวก 20.63 จุด หรือ 0.2% แตะที่ 10,328.89 จุด ดัชนี S&amp;P 500 ปิดขยายตัว 6.39 จุด หรือ  0.58% แตะที่ 1,102.47 จุด และดัชนี Nasdaq ปิดเดินหน้าขึ้น 31.64 จุด หรือ 1.45% แตะที่ 2,211.69 จุด<br><br>สัญญาน้ำมันดิบตลาดนิวยอร์กปิดเพิ่มขึ้นเมื่อวันศุกร์ที่ผ่านมา (18 ธ.ค.) หลังกองกำลังอิหร่านได้ลุกล้ำเข้ายังพรมแดนของอิรักและเข้ายึดบ่อน้ำมันในประเทศดังกล่าว ทั้งนี้ สัญญาน้ำมันดิบตลาดไนแม็กซ์ ส่งมอบเดือนก.พ.เพิ่มขึ้น 34 เซนต์ ปิดที่ 74.42 ดอลลาร์/บาร์เรล หลังจากเคลื่อนตัวในกรอบ 73.55 - 75.65 ดอลลาร์<br><br>สัญญาทองคำตลาดนิวยอร์กปิดดีดตัวเมื่อวันศุกร์ที่ผ่านมา (18 ธ.ค.) หลังจากที่ดิ่งลงอย่างหนักเมื่อวานที่ผ่านมา ท่ามกลางแรงแรงกดดันจากสกุลเงินดอลลาร์สหรัฐที่แข็งค่าขึ้น รวมถึงการที่นักลงทุนเทขายทำกำไรหลังจากสัญญาทองคำทะยานขึ้นอย่างร้อนแรงในช่วงก่อนหน้านี้ สัญญาทองคำตลาด COMEX (Commodity Exchange) ส่งมอบเดือนก.พ.ปิดที่ 1,111.50 ดอลลาร์/ออนซ์ เพิ่มขึ้น 4.10 ดอลลาร์ หลังจากเคลื่อนตัวในช่วง 1097.7-1118.0 ดอลลาร์<br><br>ค่าเงินดอลลาร์สหรัฐเคลื่อนไหวแข็งค่าขึ้นเมื่อเทียบกับยูโรและเงินปอนด์ในการซื้อขายที่ตลาดปริวรรตเงินตรานิวยอร์กเมื่อวันศุกร์ที่ผ่านมา (18 ธ.ค.) ขณะที่นักลงทุนแสดงความวิตกกังวลต่อสถานการณ์ทางการเงินในกลุ่มประเทศยุโรป <br><br>ค่าเงินดอลลาร์สหรัฐพุ่งขึ้น 0.03% เมื่อเทียบกับยูโรที่ระดับ 1.4340 ยูโร/ดอลลาร์ จากระดับของวันพฤหัสบดีที่ 1.4344 ยูโร/ดอลลาร์ และเพิ่มขึ้น 0.07% เมื่อเทียบกับเงินปอนด์ที่ระดับ 1.6145 ปอนด์/ดอลลาร์ จากระดับ 1.6156 ปอนด์/ดอลลาร์ <br><br>นอกจากนี้ ดอลลาร์สหรัฐพุ่งขึ้น 0.46% เมื่อเทียบกับเงินเยนที่ 90.290 เยน/ดอลลาร์ จากระดับ 89.880 เยน/ดอลลาร์ แต่ลดลง 0.44% เมื่อเทียบกับเงินฟรังค์ที่ระดับ 1.0423 ฟรังค์/ดอลลาร์ จากระดับ 1.0469 ฟรังค์/ดอลลาร์<br><br>ดัชนี FTSE 100 ตลาดหุ้นลอนดอนปิดร่วงลงเมื่อวันศุกร์ที่ผ่านมา (18 ธ.ค.) ท่ามกลางแรงเทขายหุ้นกลุ่มสถาบันการเงินที่ร่วงลงอย่างหนัก หลังจากที่ธนาคารกลางยุโรป (อีซีบี) คาดการณ์ว่า ธนาคารหลายแห่งในภูมิภาคนี้จะมียอดการปรับลดมูลค่าทางบัญชีมากขึ้น ดัชนี FTSE 100 ปรับตัวลดลง 20.80 จุด หรือ 0.4% ปิดที่ 5,196.81จุด ซึ่งตลอดทั้งสัปดาห์นี้ดัชนี FTSE 100 ทรุดตัวลง 1.2% <br><br>