วันอังคารที่ 26 มกราคม พ.ศ. 2553 07:52 <br><br>สัญญาทองคำตลาดนิวยอร์กปิดบวก จากปัจจัยบวกการร่วงลงของสกุลเงินดอลลาร์สหรัฐ<br><br>สัญญาทองคำตลาด COMEX (Commodity Exchange) ส่งมอบเดือนก.พ.ดีดขึ้น 6.00 ดอลลาร์ ปิดที่ 1,095.70 ดอลลาร์/ออนซ์ <br><br>ขณะที่สัญญาโลหะเงินส่งมอบเดือนมี.ค.เพิ่มขึ้น 21.3 เซนต์ ปิดที่ 17.145 ดอลลาร์/ออนซ์<br><br>ส่วนสัญญาพลาตินัมส่งมอบเดือนเม.ย.เพิ่มขึ้น 1.60 ดอลลาร์ ปิดที่ 1,546.10 ดอลลาร์/ออนซ์ และสัญญาพัลลาเดียมส่งมอบเดือนมี.ค.ลดลง 10 เซนต์ ปิดที่ 440 ดอลลาร์/ออนซ์<br><br>ค่าเงินดอลลาร์สหรัฐที่อ่อนตัวลงเป็นปัจจัยสำคัญที่หนุนสัญญาทองคำดีดตัวขึ้น โดยเมื่อวานนี้ ดัชนี ICE Futures US dollar index ซึ่งเป็นดัชนีวัดความเคลื่อนไหวของสกุลเงินดอลลาร์เมื่อเทียบกับ 6 สกุลเงินหลักๆ ร่วงลง 0.1% <br><br>นักวิเคราะห์จากเอ็มเอฟ โกลบอล คาดการณ์ว่า สัญญาสินค้าโภคภัณฑ์ รวมถึงทองคำและน้ำมันดิบ อาจได้รับผลกระทบจากมาตรการคุมเข้มด้านการปล่อยเงินกู้ของจีนและสหรัฐ <br><br>กองทุน SPDR Gold Trust ซึ่งเป็นกองทุน ETF ทองรายใหญ่ที่สุดในโลก ได้ถือครองทองคำที่ระดับ 1,111.922 ตัน ณ วันที่ 22 ม.ค. ซึ่งไม่เปลี่ยนแปลงจากวันที่ 19 ม.ค.<br><br>