วันศุกร์ที่ 16 ตุลาคม พ.ศ. 2552 06:23 <br><br>ราคาน้ำมันดิบตลาดไนเม็กซ์ ที่พุ่งถึง 2.40 ดอลลาร์สหรัฐ ไปปิดที่ 77.58 ดอลลาร์สหรัฐ/บาร์เรล สูงที่สุดในรอบ 1 ปี<br><br>น้ำมันดิบชนิดไลต์สวีตครูดของสหรัฐฯ งวดส่งมอบเดือนพฤศจิกายน เพิ่มขึ้น 2.40 ดอลลาร์ ปิดที่ 77.58 ดอลลาร์ต่อบาร์เรล สูงสุดนับตั้งแต่วันที่ 14 ตุลาคม 2008 ขณะที่เบรนท์ทะเลเหนือลอนดอน เพิ่มขึ้น 1.35 ดอลลาร์ ปิดที่ 74.45 ดอลลาร์ต่อบาร์เรล<br><br>การดิ่งลงอย่างรุนแรงของคลังน้ำมันเบนซินสำรองเมื่อสัปดาห์ที่แล้วตามรายงานของกระทรวงพลังงานสหรัฐฯ ได้ช่วยผลักให้ราคาน้ำมันยังพุ่งขึ้นต่อเนื่อง หลังจากช่วงไม่กี่วันก่อนหน้านี้ปรับตัวเพิ่มขึ้นจากดอลลาร์ที่อ่อนค่าลง<br><br>คลังน้ำมันเบนซินสำรองของสหรัฐฯลดลงถึง 5.2 ล้านบาร์เรลในช่วงสัปดาห์สิ้นสุดวันที่ 9 ตุลาคม สวนทางกับที่นักวิเคราะห์คาดหมายว่าจะเพิ่มขึ้น ขณะที่สต๊อกน้ำมันกลั่นก็ลดลงเช่นกัน มีเพียงสต๊อกน้ำมันดิบเท่านั้นที่เพิ่มขึ้นเล็กน้อย<br><br>