วันพฤหัสบดีที่ 22 ตุลาคม พ.ศ. 2552 07:09 <br><br>แรงขายหุ้นกลุ่มการเงินฉุดดาวโจนส์ปิดร่วง 92.12จุด<br><br>บลูมเบิร์กรายงานว่า ดัชนีเฉลี่ยอุตสาหกรรมดาวโจนส์ร่วงลง 92.12 จุด หรือ 0.92% ปิดที่ 9,949.36 จุด ขณะที่ดัชนี S&amp;P 500 ลดลง 9.66 จุด หรือ 0.89% ปิดที่ 1,081.40 จุด และดัชนี Nasdaq รูดลง 12.74 จุด หรือ 0.59% ปิดที่ 2,150.73 จุด ปริมาณการซื้อขายในตลาดหุ้นนิวยอร์กมีอยู่ราว 1.41 พันล้านหุ้น มีจำนวนหุ้นลบมากกว่าหุ้นบวกในอัตราส่วน 2 ต่อ 1 ส่วนปริมาณการซื้อขายในตลาดหุ้น Nasdaq มีอยู่ราว 2.60 พันล้านหุ้น<br><br>ดัชนีดาวโจนส์ตลาดหุ้นนิวยอร์กปิดร่วงลงเมื่อคืนนี้ (21 ต.ค.) เนื่องจากนักลงทุนกระหน่ำขายหุ้นกลุ่มการเงิน หลังจากนายดิค โบฟ นักวิเคราะห์ชื่อดังในแวดวงการเงินแนะนำให้นักลงทุนขายหุ้นธนาคารเวลส์ ฟาร์โก แอนด์ โค และหลังจากบริษัท โบอิ้ง โค รายงานตัวเลขขาดทุนที่สูงเกินคาด ซึ่งข้อมูลดังกล่าวส่งผลบดบังผลประกอบการที่ดีเกินคาดของมอร์แกน สแตนลีย์ และยาฮู อิงค์<br><br><br><br>