วันอังคารที่ 15 ธันวาคม พ.ศ. 2552 07:38 <br><br>สัญญาทองคำตลาดนิวยอร์กปิดพุ่งขึ้น หลังได้รับแรงหนุนจากสกุลเงินดอลลาร์ที่แข็งค่าขึ้น<br><br>สัญญาทองคำตลาด COMEX (Commodity Exchange) ส่งมอบเดือนก.พ.ปิดที่ 1,123.80 ดอลลาร์/ออนซ์ เพิ่มขึ้น 3.90 ดอลลาร์ หลังจากเคลื่อนตัวในช่วง 1,111.70-1,128.90 ดอลลาร์<br><br>ขณะที่สัญญาโลหะเงินส่งมอบเดือนมี.ค.ปิดที่ 17.34 ดอลลาร์/ออนซ์ เพิ่มขึ้น 25.00 เซนต์ และสัญญาโลหะทองแดงส่งมอบเดือนมี.ค.เพิ่มขึ้น 1.9 เซนต์ ปิดที่ 3.152 ดอลลาร์/ปอนด์<br><br>ส่วนสัญญาพลาตินัมส่งมอบเดือนม.ค.ปิดที่ 1,447.00 ดอลลาร์/ออนซ์ พุ่งขึ้น 24.30 ดอลลาร์ และสัญญาพัลลาเดียมส่งมอบเดือนมี.ค.ปิดที่ 368.30 ดอลลาร์/ออนซ์ เพิ่มขึ้น 6.15 ดอลลาร์<br><br>นักลงทุนเข้าซื้อทองคำอย่างต่อเนื่องหลังจากดอลลาร์สหรัฐอ่อนตัวลง ซึ่งเป็นผลมาจากข่าวที่ว่าอาบูดาบี ซึ่งเป็นนครรัฐหนึ่งของสหรัฐอาหรับเอมิเรตส์ ประกาศว่าจะอัดฉีดเงิน 1 หมื่นล้านดอลลาร์ให้กับดูไบ โดยเงินจำนวน 4.1 พันล้านดอลลาร์จะนำไปชำระหนี้พันธบัตรอิสลามที่ครบกำหนดไถ่ถอน<br><br>นอกจากนี้มีรายงานว่า กองทุน SPDR Gold Trust ซึ่งเป็นกองทุน ETF ทองรายใหญ่ที่สุดในโลกได้ถือครองทองคำที่ระดับ 1,116.247 ตัน ณ วันที่ 11 ธ.ค. ซึ่งทรงตัวจากระดับของวันที่ 8 ธ.ค.<br><br>