วันที่ 1 ธันวาคม 2551 เวลา 00:01 น. | จำนวนผู้อ่าน 346 คน ผู้โหวต 0 คน<br>คะแนนข่าว        <br><br>ขนาดตัวอักษร ก ก ก <br>คลังถอยกรูดยื้อมาตรการภาษี<br> กำลังซื้อวูบ หวั่นปลุกผีเศรษฐกิจไม่ขึ้น<br> <br>แหล่งข่าวจากกระทรวงการคลัง เปิดเผยว่า หลังจากที่กระทรวงการคลังประเมินสถานการณ์เศรษฐกิจและการเมืองที่เกิดความวุ่นวายขณะนี้ เบื้องต้นทำให้มองว่าการใช้มาตร การการคลังเพื่อกระตุ้นเศรษฐกิจ อาจไม่ได้ผลเท่าที่ควร เพราะความเชื่อมั่นหดหาย และไม่     สามารถกระตุ้นการใช้จ่ายของประชาชนและการลงทุนให้เกิดขึ้นได้จริง โดยเฉพาะแนวคิดในการปรับโครงสร้างภาษี ทั้งภาษีเงินได้บุคคลธรรมดา นิติบุคคลหรือแม้แต่การลดภาษีมูลค่าเพิ่ม หากดำเนินการในช่วงนี้อาจสูญเปล่าไม่สามารถกระตุ้นเศรษฐกิจได้ เพราะประชาชนส่วนใหญ่รู้สึกไม่มั่นคงในชีวิต จึงหันไปถือเงินสดหรือฝากธนาคารแทนการใช้จ่าย <br> <br>ทั้งนี้เห็นว่าแนวทางที่ดีที่สุดควรเร่งรัดการเบิกจ่ายงบประมาณเหลื่อมปี ที่ตกค้างมาจากปี 49 ถึงปี 51 ที่ยังมีเงินเหลืออีก 170,000 ล้านบาท ซึ่งส่วนนี้มีโครงการและเตรียมแผนใช้เงินไว้แล้วหากเร่งเบิกจ่ายออกไปก็จะช่วยด้าน การลงทุนและการจ้างงานได้ส่วนหนึ่ง ส่วนการใช้งบประมาณเพิ่มเติมนั้น มองว่าควรหันไปจัดสรรลงที่ภาคเกษตรมากกว่าด้าน อื่น ๆ เพื่อเป็นการเตรียมพร้อมรับมือกับปัญหาว่างงานที่จะมากขึ้นในอนาคต ซึ่งอาจมีแรงงานหันเข้าไปสู่ภาคเกษตรมากขึ้น โดยสินค้าเกษตรน่าจะเป็นกลุ่มที่ยังสามารถจำหน่ายและส่งออกได้ดีท่ามกลางวิกฤติเศรษฐกิจ <br> <br>เนื่องจากเกรงว่าการเพิ่มวงเงินงบ  ประมาณขาดดุลอีก 100,000 ล้านบาท เป็น 350,000 ล้านบาทนั้น อาจไม่สามารถใช้ได้ทัน เพราะแม้แต่งบที่จัดสรรไว้แล้วในปี 52 เองก็อาจจะสะดุด โดยดูจากการเบิกจ่ายเดือน ต.ค.ที่ผ่านมา ยังเป็นไปอย่างล่าช้า เนื่องจากส่วนราชการ ต่าง ๆ ไม่กล้าประกวดราคาหรือลงนามจัดซื้อจัดจ้าง และบางโครงการต้องรอนโยบาย <br> <br>เหตุการณ์ความวุ่นวายที่เกิดขึ้นนี้ยังไม่รู้จะจบเมื่อไหร่ และยังมีสัญญาณของการว่างงานที่จะตามมาอีกมากในปีหน้า จากการหดตัวของเศรษฐกิจอย่างรุนแรง และอาจมากกว่าที่คาดการณ์ไว้เดิม ทำให้ประชาชนน่าจะลดการบริโภคลงอีกในระยะต่อไป หลังจากที่เริ่มเห็นสัญญาณเกิดขึ้นจากเดือน ต.ค.ที่ผ่านมาแล้ว<br> <br>ส่วนการใช้นโยบายการเงิน ทั้งการลดดอกเบี้ยหรือการช่วยเหลือสภาพคล่องทางการเงิน ก็อาจไม่เกิดประโยชน์เพราะเอกชนไม่กล้าลงทุน เนื่องจากไม่มีความต้องการซื้อสินค้าทั้งจากในประเทศและตลาดต่างประเทศ<br> <br>สิ่งที่น่าเป็นห่วงคือหากปีหน้าเศรษฐ กิจชะลอตัวลงเหลือ 2% อย่างที่หลายฝ่ายคาดการณ์ จะกระทบกับการจัดเก็บรายได้ของรัฐบาลอย่างแน่นอน.<br> <br>