สัญญาทองคำตลาดนิวยอร์กปิดบวก นักลงทุนเข้าซื้อเก็งกำไรหลังจากสกุลเงินดอลลาร์สหรัฐอ่อนตัวลง<br><br>สัญญาทองคำตลาด COMEX (Commodity Exchange) ส่งมอบเดือนก.พ.ปิดที่ 1,136.80 ดอลลาร์/ออนซ์ เพิ่มขึ้น 7.40 ดอลลาร์ หลังจากเคลื่อนตัวในช่วง 1,118.50 - 1,138.60 ดอลลาร์<br><br>ขณะที่สัญญาโลหะเงินส่งมอบเดือนมี.ค.ปิดที่ 18.550 ดอลลาร์/ออนซ์ เพิ่มขึ้น 29.50 เซนต์<br><br>ส่วนสัญญาพลาตินัมส่งมอบเดือนเม.ย.ปิดที่ 1,574.40 ดอลลาร์/ออนซ์ ร่วงลง 4.20 ดอลลาร์ และสัญญาพัลลาเดียมส่งมอบเดือนมี.ค.ปิดที่ 424.95 ดอลลาร์/ออนซ์ ลดลง 85.00 เซนต์<br><br>นักวิเคราะห์จากบริษัท ลาซาล ฟิวเจอร์ส กรุ๊ป กล่าวว่า นักลงทุนเข้าซื้อเก็งกำไรในสัญญาทองคำหลังจากดัชนี ICE Futures US dollar index ร่วงลง 0.2% เมื่อเทียบกับสกุลเงินหลักๆในตะกร้าสกุลเงิน ซึ่งเป็นผลมาจากกระแสคาดการณ์ที่ว่าธนาคารกลางสหรัฐ (เฟด) จะคงอัตราดอกเบี้ยที่ระดับต่ำต่อไปอีก<br><br>กองทุน SPDR Gold Trust ซึ่งเป็นกองทุน ETF ทองรายใหญ่ที่สุดในโลก ถือครองทองคำลดลง 3.657 ตัน หรือ 0.3% แตะที่ระดับ 1,115.884 ตัน ณ วันที่ 12 ม.ค.<br><br>