ตลาดหุ้นเอเชียปรับตัวขึ้นเช้าวันนี้ หลังจากที่ยุโรประบุว่าจะช่วยเหลือกรีซในการรับมือกับภาวะขาดดุลงบประมาณ ซึ่งช่วยคลายความกังวลเรื่องหนี้สินที่อาจจะส่งผลกระทบต่อการฟื้นตัวของเศรษฐกิจโลก<br><br>ดัชนีนิกเกอิตลาดหุ้นญี่ปุ่นเปิดวันนี้ที่ 10,024.26 จุด เพิ่มขึ้น 91.36 จุด สำหรับดัชนีฮั่งเส็งตลาดหุ้นฮ่องกงเปิดวันนี้ที่ 19,914.84 จุด บวก 124.56 จุด ขณะที่ดัชนีเซี่ยงไฮ้คอมโพสิตบวก 0.62% แตะ 2,967.14 จุด ดัชนีคอมโพสิตตลาดหุ้นโซลเปิดวันนี้ที่ 1,578.83 จุด เพิ่มขึ้น 8.34 จุด ส่วนดัชนีเวทเต็ดตลาดหุ้นไต้หวันเปิดวันนี้ที่ 7,438.12 บวก 77.08 จุด ดัชนี S&amp;P/ASX 200 ตลาดหุ้นออสเตรเลียเปิดวันนี้ที่ 4,534.00 จุด เพิ่มขึ้น 28.90 จุด และดัชนีสเตรทส์ไทม์ตลาดหุ้นสิงคโปร์เปิดวันนี้ที่ 2,752.16 บวก 7.14 จุด<br><br>ดัชนี MSCI Asia Pacific Index บวก 0.5% แตะ 115.29 จุด เมื่อเวลา 9.54 น.ตามเวลาท้องถิ่นในกรุงโตเกียว<br><br>หุ้นบีเอชพี บิลลิตัน บวก 1.9% ในตลาดหุ้นออสเตรเลียหลังจากที่กำไรช่วง 6 เดือนที่ผ่านมาดีดตัวขึ้นมากกว่า 2 เท่า ส่วนหุ้นมิตซูบิชิ คอร์ป พุ่ง 2.2% ขณะที่หุ้นแคนนอน บวก 1.7% หลังจากที่เงินเยนอ่อนค่าลงเมื่อเทียบกับเงินยูโรและดอลลาร์ ส่วนหุ้นนิสสัน มอเตอร์ พุ่ง 2.9%<br><br>นักวิเคราะห์กล่าวว่า นักลงทุนยังไม่ลืมเรื่องปัญหาขาดดุลของกรีซ แต่ก็คลายความกังวลในเรื่องนี้ลงบ้างแล้ว<br><br>