วันอังคารที่ 6 ตุลาคม พ.ศ. 2552 07:44 <br><br>ดาวโจนส์ปิดพุ่งขึ้นกว่า100จุดรับข่าวภาคบริการสหรัฐดีเกินขาด<br><br>วันนี้(6ตุลาคม) ตลาดหุ้นดาวโจนส์ปิดพุ่ง 112.08 จุด หรือ 1.18% แตะที่ 9,599.75จุด ขณะที่ดัชนี S&amp;P 500 ปิดบวก 15.25 จุด หรือ 1.49% แตะที่ 1,040.46 จุด และดัชนี Nasdaq ปิดบวก 20.04 จุด หรือ 0.98% แตะที่ 2,068.15 จุด ปริมาณการซื้อขายในตลาดหุ้นนิวยอร์กมีอยู่ราว 1.12 พันล้านหุ้น มีจำนวนหุ้นบวกมากกว่าหุ้นลบในอัตราส่วน 5 ต่อ 1 ส่วนปริมาณการซื้อขายในตลาด Nasdaq มีอยู่ราว 2.19 พันล้านหุ้น<br><br>ดัชนีดาวโจนส์ทะยานขึ้นแข็งแกร่งหลังจากสถาบันจัดการด้านอุปทาน (ISM) ของสหรัฐเปิดเผยว่า ดัชนีภาคบริการเดือนก.ย.พุ่งขึ้นแตะระดับ 50.9 จุด ซึ่งมากกว่าที่นักวิเคราะห์ส่วนใหญ่คาดการณ์ไว้ โดยดัชนีที่สูงกว่า 50 บ่งชี้ถึงการขยายตัว ทั้งนี้ภาคบริการคิดเป็นร้อยละ 80 ของกิจกรรมทางเศรษฐกิจของสหรัฐ<br>          <br>หุ้นกลุ่มการเงินทะยานขึ้นและหนุนดัชนี S&amp;P 500 ปิดบวก หลังโกลด์แมน แซคส์ ปรับเพิ่มน้ำหนักความน่าลงทุนหุ้นกลุ่มธนาคาร โดยดัชนี KBW หุ้นกลุ่มธนาคารดีดขึ้น 3.2% ทั้งนี้ หุ้นธนาคารเวลส์  ฟาร์โก ปิดบวก 6.9% หุ้นเจพีมอร์แกน เชสพุ่ง 4.6%<br>          <br>โธมัส เจลี หัวหน้านักวิเคราะห์ของเจพีมอร์แกน กล่าวกับเอพีว่า ดัชนีภาคบริการที่เพิ่มขึ้นเกินคาดช่วยให้นักลงทุนคลายความวิตกกังวล จากอัตราว่างงานของสหรัฐที่พุ่งขึ้นอย่างรุนแรง โดยนักลงทุนเชื่อว่าภาคบริการน่าจะเป็นทางเลือกใหม่ที่จะช่วยพยุงเศรษฐกิจสหรัฐให้ฟื้นตัวขึ้นอย่างยั่งยืนได้<br><br> <br><br>